pythainlp/thai-wiki-dataset-v4 huggingface dataset:
ผู้คัดค้านโดยอ้างมโนธรรม

ผู้คัดค้านโดยอ้างมโนธรรม  คือ ปัจเจกชนที่ใช้สิทธิ์คัดค้านการเกณฑ์ทหาร ด้วยเหตุแห่งเสรีภาพทางความคิด มโนธรรม หรือศาสนา
คณะกรรมาธิการสหประชาชาติว่าด้วยสิทธิมนุษยชน (UNCHR) มีมติรับรองว่า การคัดค้านการเกณฑ์ทหารโดยอ้างมโนธรรมเป็นการใช้เสรีภาพทางความคิด มโนธรรม และศาสนาโดยชอบ และเป็นไปตามสิทธิในกติการะหว่างประเทศว่าด้วยสิทธิพลเมืองและสิทธิทางการเมือง และขยายความไปว่า ผู้ที่เป็นทหารอยู่อาจพัฒนาเป็นผู้คัดค้านโดยอ้างมโนธรรมก็ได้ ทั้งยังเรียกร้องและย้ำเตือนให้รัฐที่มีการเกณฑ์ทหารให้จัดระบบคัดกรองผู้คัดค้านโดยอ้างมโนธรรมอย่างเป็นธรรม และจัดให้มีการทำงานอื่นเพื่อสังคมแทนการฝึกทหารสำหรับบุคคลเหล่านี้ อนึ่ง UNCHR ยังสนับสนุนให้รัฐต่าง ๆ รับพิจารณาผู้คัดค้านโดยอ้างมโนธรรมที่เกรงกลัวว่าจะถูกดำเนินคดีเป็นผู้ลี้ภัยตามอนุสัญญาว่าด้วยสถานภาพของผู้ลี้ภัย ค.ศ. 1951 (1951 Convention relating to the Status of Refugees)
อย่างไรก็ดี ในทางปฏิบัติมีหลายประเทศที่มีการเกณฑ์ทหาร แต่มิได้มีทางเลือกให้แก่ผู้คัดค้านโดยอ้างมโนธรรม และหลายประเทศก็เข้มงวดกับการรับผู้คัดค้านโดยอ้างมโนธรรมเป็นผู้ลี้ภัย UNCHR กระทำได้เพียงวิจารณ์นโยบายของรัฐเหล่านั้น
คณะกรรมาธิการสหประชาชาติว่าด้วยสิทธิมนุษยชน

คณะกรรมาธิการสหประชาชาติว่าด้วยสิทธิมนุษยชน (หรือ UNCHR) เป็นคณะกรรมการในอดีตของสหประชาชาติ ระหว่าง พ.ศ. 2489 - 2549 ซึ่งต่อมาในปี พ.ศ. 2549 คณะกรรมการฯ ถูกแทนที่โดย คณะมนตรีสิทธิมนุษยชนแห่งสหประชาชาติ
ความสิ้นหวังอันเกิดจากการเรียนรู้

ความสิ้นหวังอันเกิดจากการเรียนรู้  เป็นศัพท์เทคนิคทางจิตวิทยา เป็นภาวะของมนุษย์หรือสัตว์ที่เรียนรู้ที่จะประพฤติตนอย่างสิ้นหวัง แม้จะมีโอกาสที่จะหลีกเลี่ยงเหตุการณ์ที่ไม่พึงปรารถนาหรือเป็นอันตรายได้ ทฤษฎีความสิ้นหวังอันเกิดจากการเรียนรู้มีมุมมองว่าโรคซึมเศร้าและโรคทางจิตประสาทที่เกี่ยวข้องเป็นผลมาจากการไม่มีความสามารถควบคุมผลลัพธ์ของสถานการณ์ ความสิ้นหวังอันเกิดจากการเรียนรู้ทำให้สิ่งมีชีวิตที่ไม่แยแสและไม่อาจกำหนดผลแห่งพฤติกรรมของตนให้เป็นไปอย่างที่ควรเป็นได้ 
คนที่มองโลกในแง่ร้ายมักจะเห็นเหตุการณ์ที่ไม่พึงประสงค์ว่าเป็นสิ่งถาวร ไม่มีการเปลี่ยนแปลง เป็นเรื่องส่วนตน เป็นความผิดของตนเอง และไม่มีทางเยียวยาแก้ไข คนเหล่านี้ย่อมตกอยู่ในภาวะสิ้นหวังอันเกิดจากการเรียนรู้และภาวะซึมเศร้าได้ง่าย
การทดลอง.
ในการทดลองเกี่ยวกับความสิ้นหวังอันเกิดจากการเรียนรู้ สัตว์จะถูกทำร้ายด้วยสิ่งเร้าที่ไม่พึงประสงค์ซึ่งสัตว์ไม่อาจหลบหลีกได้ ในที่สุดสัตว์จะหยุดการดิ้นรนที่จะหลุดพ้นจากความเจ็บปวดและสิ้นหวังที่จะเปลี่ยนแปลงสถานการณ์ได้ ในขั้นต่อมาแม้จะมีโอกาสที่จะหลบหลีกได้ความสิ้นหวังอันเกิดจากการเรียนรู้ทำให้สัตว์นั้นมิได้พยายามที่จะใช้โอกาสที่เกิดขึ้นและยอมฝืนทนรับต่อสิ่งเร้าที่ไม่พึงประสงค์
Martin Seligman และ Steve Maier เป็นผู้บุกเบิกทฤษฎีและทำการทดลองเกี่ยวกับความสิ้นหวังอันเกิดจากการเรียนรู้ในสุนัข อย่างไรก็ดีจากการทดลองกับสุนัขราว 150 ตัวในช่วงคริสต์ทศวรรษ 1960 พบว่ามีสุนัขราวหนึ่งในสามที่"ไม่"สิ้นหวัง ซึ่งอาจเทียบได้กับพฤติกรรมมองโลกในแง่ดีของมนุษย์
อย่างไรก็ดีความสิ้นหวังอันเกิดจากการเรียนรู้ในมนุษย์และสัตว์มีข้อแตกต่างกันหลายประการ หนึ่งในข้อแตกต่างที่โดดเด่นมากคือมนุษย์สามารถเรียนรู้ความสิ้นหวังได้จากการรับรู้ว่าผู้อื่นเผชิญกับเหตุการณ์ที่ไม่อาจควบคุมได้
เม็ดเลือดแดงมาก

ภาวะเม็ดเลือดแดงมาก หรือ โพลีไซทีเมีย (เป็นภาวะซึ่งในเลือดมีสัดส่วนของเม็ดเลือดแดงมากกว่าปกติ สัดส่วนนี้ปกติวัดได้โดยการวัดระดับฮีมาโตคริต
สาเหตุอาจเป็นจากการเพิ่มขึ้นของปริมาตรเม็ดเลือดแดง (absolute polycythemia) หรือการลดลงของพลาสมา (relative polycythemia) ก็ได้
สตาดเวลอดรอม

สตาดเวลอดรอม ([stad velɔdʁɔm]) เป็นสนามกีฬาในเมืองมาร์แซย์ ประเทศฝรั่งเศส เป็นสนามกีฬาเหย้าของสโมสรฟุตบอลออแล็งปิกเดอมาร์แซย์ ที่เล่นอยู่ในลีกเอิง และเป็นสถานที่จัดการแข่งขันฟุตบอลโลก 1998 และรักบี้เวิลด์คัป 2007 เป็นสนามฟุตบอลที่ใหญ่ที่สุดในฝรั่งเศส จุคนได้ 60,031 คน ถึงแม้ว่าในปัจจุบันจะจุคนได้ 42,000 คน แต่ขณะนี้อยู่ระหว่างการดำเนินการปรับปรุงเพื่อใช้ในการแข่งขันฟุตบอลยูโร 2016 สนามแห่งนี้ยังใช้เป็นสนามแข่งของรักบี้ทีมชาติฝรั่งเศสอีกด้วย
สถิติผู้เข้าชมของสนามนี้ คือ 58,897 คน (ในรอบรองชนะเลิศยูฟ่าคัพ ที่แข่งขันกับสโมสรฟุตบอลนิวคาสเซิลยูไนเต็ด ในปี ค.ศ. 2004) สนามแห่งนี้ยังใช้เป็นสถานที่จัดฟุตบอลโลก 1938 นัดตัดสินที่ฝรั่งเศสเป็นเจ้าภาพ นัดการแข่งขันฟุตบอลนัดแรกของสนามแห่งนี้เป็นการแข่งขันระหว่างมาร์แซย์กับโตรีโน ในปี ค.ศ. 1937
ดานีเยล ฟัน เบยเติน

ดานีเยล ฟัน เบยเติน  เกิดเมื่อวันที่ 7 กุมภาพันธ์ ค.ศ. 1978 ที่ชีแม เป็นนักฟุตบอลชาวเบลเยียม เล่นในตำแหน่งกองหลัง และในบางครั้งยังเล่นเป็นกองหน้าตัวเป้าฉุกเฉินให้กับสโมสรฟุตบอลไบเอิร์นมิวนิก
วงศ์ปลาอมไข่

ปลาอมไข่ หรือ ปลาคาร์ดินัล  เป็นวงศ์ของปลากระดูกแข็งวงศ์หนึ่ง ใช้ชื่อวิทยาศาสตร์ว่า Apogonidae อยู่ในอันดับปลากะพง (Perciformes)
เป็นปลาที่มีลำตัวค่อนข้างยาว แบนข้าง เกล็ดมีขนาดใหญ่ หลุดง่าย มีทั้งแบบขอบบางเรียบและเกล็ดสาก ปากค่อนข้างกว้าง เฉียงลง ส่วนมากมีฟันแบบวิลลีฟอร์มบนขากรรไกร มีบางชนิดที่มีฟันเขี้ยวคู่หนึ่งที่รอยต่อของขากรรไกร ครีบหลังทั้งสองครีบแยกจากกันอย่างเห็นได้ชัด ครีบท้องอยู่ในตำแหน่งอก ไม่มีเกล็ดอซิลลารี ครีบหางเว้า ตัดตรง หรือกลม
เป็นปลาขนาดเล็กมีขนาดโตเต็มที่ไม่เกิน 10 เซนติเมตร อาศัยอยู่เป็นฝูงในชายทะเลเขตร้อนและเขตอบอุ่น ในบางครั้งอาจพบได้ตามปากแม่น้ำ, ชะวากทะเล ที่เป็นน้ำกร่อยหรือน้ำจืดได้ 
เป็นปลาขนาดเล็กที่มีความสวยงาม นิยมเลี้ยงเป็นปลาสวยงาม บางชนิดสามารถเพาะขยายพันธุ์ได้แล้ว
ที่ได้ชื่อว่าปลาอมไข่ เนื่องจากเป็นปลาที่เมื่อผสมพันธุ์วางไข่แล้ว ปลาตัวผู้จะอมไข่ไว้ในปาก จนกระทั่งลูกปลาฟักออกมาเป็นตัว และอาจจะเลี้ยงลูกปลาและอมไว้ต่อไปจนกว่าลูกปลาจะโตแข็งแรงพอที่จะดูแลตัวเองได้
การจำแนก.
แบ่งออกเป็น 2 วงศ์ย่อย 24 สกุล พบประมาณ 331 ชนิด
มังกรน่ำปั๊ก

มังกรน่ำปั๊ก (, พินอิน: Nan bei Shao Lin) ภาพยนตร์แนวแอ๊คชั่นกำลังภายในสัญชาติฮ่องกงออกฉายในปี ค.ศ. 1986 นำแสดงโดย หลี่ เหลียนเจี๋ย
เนื้อเรื่อง.
ซื่อหมิง หลวงจีนวัดเส้าหลิน และ ซื่อ หม่าเหยียน มีความต้องการสังหารขุนนางชั่วหูเชา เพื่อแก้แค้นให้พ่อ แต่การลอบสังหารไม่สำเร็จจึงถูกออกหมายจับ หูเชาได้สั่งให้ลักพาตัวซื่อ หม่าเหยียนไป ซื่อหมิงจึงรวบรวมพวกวัดเส้าหลินเพื่อช่วยเหลือเธอให้ได้
เบื้องหลังและคำวิจารณ์.
"Martial Arts of Shaolin" หรือ "Shaolin Temple 3: Martial Arts of Shaolin" นับเป็นภาพยนตร์ภาคต่อของไตรภาคภาพยนตร์ชุด "Shaolin Temple" ที่ออกฉายภาคแรกในปี ค.ศ. 1982 โดยมี "Kids From Shaolin" เป็นภาค 2 ในปี ค.ศ. 1984
ภาพยนตร์ยังคงใช้ทีมนักแสดงชุดเดิมจากภาคแรกและภาคที่สอง โดยเฉพาะตัวนักแสดงนำ คือ เจ็ต ลี หรือ หลี่ เหลียนเจี๋ย โดยทีมงานส่วนใหญ่ยังเป็นชาวฮ่องกง โดยมี หลิว เจียเหลียง ทำหน้าที่เป็นผู้กำกับฯ 
ภาพยนตร์ยังคงใช้เค้าโครงเรื่องเดิมจากภาคแรก ที่ว่าด้วยหนุ่มชาวฮั่น ที่เข้าสู่วัดเส้าหลินเพื่อฝึกวิชากลับไปล้างแค้น ซึ่งเป็นเค้าโครงเรื่องเดิม ๆ ของภาพยนตร์แนวนี้ แต่ทว่าในเรื่องนี้กลับดำเนินเรื่องได้ลื่นไหลกว่า โดยฉากแอ๊คชั่นทำได้อย่างสร้างสรรค์มากขึ้น สมจริงสมจัง ปราศจากบรรยายกาศแบบภาพยนตร์เรื่องเดียวกันก่อนหน้านั้น อีกทั้งเนื้อหาก็หนักแน่นกว่า และยังเพิ่มแง่มุมที่เป็นตัวมนุษย์มีเลือดเนื้อจริง ๆ มากขึ้นด้วย โดยเพิ่มเรื่องรักสามเส้าเข้ามา ก็ดูไม่เลอะเทอะ แต่กลับทำให้มีสีสันมากขึ้น
เบื้องหลังการถ่ายทำภาพยนตร์เรื่องนี้ หลี่ เหลียนเจี๋ย กล่าวไว้เมื่อหลายปีผ่านไปว่า มีการแบ่งชนชั้นระหว่างชาวจีนแผ่นดินใหญ่กับชาวฮ่องกง ตั้งแต่เรื่องยิบย่อย เช่น อาหารกล่องที่ทั้งสองทีมนี้จะได้รับไม่เท่ากัน จนไปถึงค่าจ้างที่ต่างกันมากราวฟ้ากับเหว และยิ่งไปกว่านั้น คือ การไม่ให้เกียรติทีมงานที่เป็นชาวจีนแผ่นดินใหญ่กับทีมงานชาวฮ่องกง เช่น วันหนึ่ง ตัวเขาและเพื่อน ๆ นักแสดง ตื่นนอนแต่เช้ามืดเพื่อรอเข้าฉาก แต่เมื่อผู้กำกับฯมาถึง กลับกล่าวว่าแสงน้อยไป และยกเลิกการถ่ายทำในวันนั้นไปทันที 
แม้ตัวภาพยนตร์จะออกมาดี แต่ทว่าจากประสบการณ์การทำงานร่วมกันแล้ว ทำให้ต่อมาทั้งหลี่ เหลียนเจี๋ย และหลิว เจียเหลียง ไม่เคยร่วมงานกันอีกเลย
เพรสไบทีเรียน

นิกายเพรสไบทีเรียน  เป็นหนึ่งในนิกายในศาสนาคริสต์ฝ่ายโปรเตสแตนต์ที่มีต้นกำเนิดที่สกอตแลนด์ ยึดถือแนวคิดทางเทววิทยาแบบลัทธิคาลวิน และมีการจัดระเบียบองค์การแบบเพรสไบทีเรียน หลักเทววิทยาแบบเพรสไบทีเรียนเน้นเรื่องอำนาจอธิปไตยของพระเจ้า สิทธิอำนาจของคัมภีร์ไบเบิล และการรับพระคุณจากพระเจ้าได้โดยการศรัทธาในพระเยซูเท่านั้น ในสกอตแลนด์วิธีการปกครองคริสตจักรของเพรสไบทีเรียนได้รับการรับประกันตามพระราชบัญญัติสหภาพ ค.ศ. 1707 
นิกายเพรสไบทีเรียนสมัยใหม่สืบเค้าไปได้ถึงการปฏิรูปศาสนาในสกอตแลนด์ คริสตจักรท้องถิ่นแต่ละแห่งปกครองโดยคณะธรรมกิจซึ่งมาจากตัวแทนของคริสตจักรนั้น ในทางทฤษฎีนิกายนี้ไม่มีการแต่งตั้งบิชอป แต่มีการสถาปนาโดยการเลือกตั้งคณะผู้ปกครองขึ้นเพื่อทำหน้าที่อภิบาลคริสต์ศาสนิกชนหรือสมาชิกคริสตจักร รวมไปถึงการตัดสินใจต่าง ๆ ในคริสตจักร มีมัคนายกทำหน้าที่ดูแลสมาชิกและครอบครัวและส่วนมากดูแลเรื่องการเงินของคริสตจักร ผู้ปกครองและมัคนายกจะมีวาระการประจำการ วาระละ 2-3 ปี แล้วแต่คริสตจักรนั้น ๆ จะกำหนด ตำแหน่งผู้ปกครองเมื่อได้รับการสถาปนาแล้วจะอยู่ในศาสนศักดิ์นั้นตลอดชีพ
นิกายเพรสไบทีเรียนมีต้นกำเนิดมาจากการปฏิรูปศาสนาในยุโรปช่วงคริสต์ศตวรรษที่ 16 ซึ่งมีฌ็อง กาลแว็งเป็นหนึ่งในนักปฏิรูปคนสำคัญ คริสตจักรปฏิรูปส่วนมากสืบมีวิธีการปกครองที่สามารถสืบย้อนไปได้ทั้งแบบเพรสไบทีเรียนและคองกรีเกชันแนล ในคริสต์ศตวรรษที่ 20 คริสตจักรเพรสไบทีเรียนหลายแห่งเริ่มมีบทบาทในขบวนการคริสต์ศาสนสัมพันธ์ เช่น การตั้งสภาคริสตจักรสากล บางคริสตจักรในนิกายนี้ยังเริ่มหันมาทำงานร่วมกับคริสตจักรปฏิรูปกลุ่มอื่น ๆ บ้างก็เข้าร่วมกลุ่มกับนิกายอื่นเลย เช่น คริสตจักรคองกรีเกชันแนล ลูเทอแรน แองกลิคัน และเมทอดิสต์
ในประเทศไทย.
นิกายเพรสไบทีเรียนไม่ใช่โปรเตสแตนต์กลุ่มแรกที่เข้ามาในประเทศไทย แต่สามารถทำพันธกิจได้เจริญรุ่งเรืองเป็นปึกแผ่น คณะเพรสไบทีเรียนจึงผลักดันให้คริสต์ศาสนิกชนนิกายโปรเตสแตนต์ในไทยรวมกลุ่มกันตั้งคริสตจักรของตนเองขึ้นเป็นอิสระ จนปี พ.ศ. 2477 จึงตั้งคริสตจักรในสยาม ต่อมาเปลี่ยนชื่อเป็นสภาคริสตจักรในประเทศไทย ในปี พ.ศ. 2500 คณะเพรสไบทีเรียนจึงถ่ายโอนงานและทรัพย์สินของคณะให้แก่สภาคริสตจักร จากนั้นคริสตจักรอื่น ๆ เช่น คริสเตียนเชิร์ช (ดิสไซเปิลส์ออฟไครสต์) ก็เริ่มเข้าร่วมตาม นิกายเพรสไบทีเรียนในประเทศไทยปัจจุบันจึงสังกัดสภาคริสตจักรในประเทศไทย
พอล โรบินสัน (นักฟุตบอลเกิดปี พ.ศ. 2522)

พอล วิลเลียม โรบินสัน  เป็นอดีตผู้รักษาประตูชาวอังกฤษ เกิดวันที่ 15 ตุลาคม พ.ศ. 2522 เป็นเด็กฝึกหัดของลีดส์ ยูไนเต็ด ก่อนก้าวขึ้นมายึดตำแหน่งตัวจริงโรบินสันเล่นให้ลีดส์ 7 ปีก่อนที่ลีดส์ประสบปัญหาด้านการเงินทำให้ถูกขายไปให้สเปอร์ด้วยค่าตัว 1.5 ล้านปอนด์ ก่อนที่จะยิงประตูได้ในเกมส์ที่พบวัตฟอร์ดซึ่งเป็นการยิงในระยะ 80 เมตรทำให้เขาเป็นผู้รักษาประตูคนที่3ต่อจากปีเตอร์ ชไมเคิล และ แบร็ด ฟรีเดล ที่สามารถทำประตูได้ในลีกอาชีพของอังกฤษก่อนที่จะได้ลงเล่นนัดชิงฟุตบอลคาร์ลิ่ง คัพฤดูกาล 2007-2008 พบเชลซีก่อนที่จะเป็นสเปอร์ที่สามารถคว้าแชมป์ได้สำเร็จโดยโรบินสันมีส่วนในการป้องกันลูกสำคัญ และในฤดูกาล 2008-2009 โรบินสันถูกขายไปให้สโมสรฟุตบอลแบล็กเบิร์น โรเวอร์สด้วยค่าตัว 3.5 ล้านปอนด์ และตั้งแต่ปี 2016 ลงเล่นให้กับสโมสรฟุตบอลเบิร์นลีย์จนถึงปี 2017
ไนเจล เรโอ-โคเกอร์

ไนเจล เรโอ-โคเกอร์  เกิดเมื่อวันที่ 14 พฤษภาคม ค.ศ. 1984 เป็นนักฟุตบอลชาวอังกฤษเชื้อสายเซียร์ราลีโอน เกิดในกรุงลอนดอน เคยเล่นให้กับสโมสรฟุตบอลโบลตันวอนเดอเรอส์ โดยเขาถนัดในตำแหน่งกองกลาง
รายชื่อโบราณสถานในจังหวัดนครพนม

ต่อไปนี้เป็นรายชื่อโบราณสถานในจังหวัดนครพนม รวบรวมโดยกรมศิลปากร
<templatestyles src="Reflist/styles.css" />
เชิงอรรถ.
<templatestyles src="Reflist/styles.css" />
มาร์ติน เปตรอฟ

มาร์ติน เปตยอฟ เปตรอฟ  เกิดเมื่อวันที่ 15 มกราคม ค.ศ. 1979 เป็นอดีตนักฟุตบอลชาวบัลแกเรีย เปตรอฟเคยเล่นให้กับ 
อัตเลติโกเดมาดริดในประเทศสเปน และย้ายมาอยู่กับแมนเชสเตอร์ซิตีในประเทศอังกฤษ ซึ่งเขาก็ได้ทำผลงานในสโมสรได้อย่างภาคภูมิใจ และเขาก็เคยเล่นให้กับโบลตันวอนเดอเรอส์ ก่อนจะย้ายมาเล่นให้อัสปัญญ็อล และเขาเคยเล่นให้กับฟุตบอลทีมชาติบัลแกเรียด้วย โดยเขาเล่นในตำแหน่งปีกซ้าย
โพลีไซทีเมีย เวอรา

โพลีไซทีเมีย เวอรา  หรือภาวะเม็ดเลือดแดงมากแบบปฐมภูมิ  เป็นโรคกลุ่มไขกระดูกเจริญผิดปกติ (โรคไมอิโลโปรลิเฟอเรตีฟ) อย่างหนึ่ง ซึ่งไขกระดูกสร้างเม็ดเลือดแดงออกมามากผิดปกติ ผู้ป่วยจะมีปัญหาสุขภาพจากการที่เลือดซึ่งมีเม็ดเลือดแดงมากเกินไปนั้นข้นกว่าเลือดปกติ ส่วนใหญ่พบในผู้สูงอายุ อาจมีอาการหรือไม่มีก็ได้
ปลาอมไข่ครีบยาว

ปลาอมไข่ครีบยาว (ชื่อวิทยาศาสตร์: "Pterapogon kauderni") เป็นปลาทะเลขนาดเล็กชนิดหนึ่ง อยู่ในวงศ์ปลาอมไข่ (Apogonidae) ถือเป็นเพียงชนิดเดียวเท่านั้นที่อยู่ในสกุล "Pterapogon"
มีครีบหลังแบ่งออกเป็น 2 ส่วนจากกันชัดเจนและมีครีบที่ยาวมาก มีก้านครีบแข็ง 8 ก้าน ก้านครีบอ่อน 14 ก้าน ครีบก้นมีก้านครีบแข็ง 2 ก้าน และก้านครีบอ่อน 13 ก้าน ครีบหางยาวเป็นรูปส้อมชัดเจน ลำตัวมีสีขาวเงิน มีแถบสีดำพาดขวางผ่านลำตัว 3 แถบ คือ ที่ตา, ที่ครีบหลังอันที่ 1 และครีบหลังอันที่ 2 มีแถบดำตามความยาวของครีบหลัง ครีบก้น และครีบหางทั้งด้านบนและด้านล่าง มีจุดสีขาวกระจายทั่วลำตัวและครีบต่าง ๆ ยกเว้นครีบอก ที่มีลักษณะโปร่งแสง การเกิดจุดสีขาวของปลานี้จะแตกต่างกันไปเป็นเอกลักษณะเฉพาะตัว 
จัดเป็นปลาขนาดเล็กมีขนาดความยาวเต็มที่ 8 เซนติเมตร ขนาดโดยเฉลี่ยทั่วไป คือ 4-5 เซนติเมตร
เป็นปลาที่อยู่รวมกันเป็นฝูงตั้งแต่ไม่กี่ตัวจนถึงหลายร้อยตัวในแนวปะการังร่วมกับสิ่งมีชีวิตอย่างอื่น ปลาในวัยรุ่นมักหลบซ่อนอยู่ตามหญ้าทะเล, สาหร่าย, เม่นทะเล, ดาวขนนก, ปะการัง, ปะการังอ่อน โดยใช้เป็นที่ซ่อนภัยจากผู้ล่า อาศัยอยู่ในความลึกตั้งแต่ 0.5-6 เมตร แต่มักพบในความลึกประมาณ 1.5-2.5 เมตร ออกหากินในเวลากลางวัน โดยกินสัตว์น้ำขนาดเล็กเป็นอาหาร เช่น แพลงก์ตอน, ครัสเตเชียนขนาดเล็ก เป็นต้น
พบกระจายพันธุ์อยู่ทั่วไปในทะเลแถบอินโด-แปซิฟิก แต่ไม่พบในน่านน้ำไทย แต่จะพบชุกชุมที่เกาะบังไก ประเทศอินโดนีเซีย
ปลาอมไข่ครีบยาว เป็นปลาที่แพร่ขยายพันธุ์ได้ง่ายและไวมาก โดยการสำรวจเมื่อปี ค.ศ. 2005 พบมีประชากรอยู่ประมาณ 2.4 ล้านตัว แต่ถูกจับไปเลี้ยงเป็นปลาสวยงามถึงปีละ 700,000-900,000 ตัวต่อปี โดยอายุขัยโดยเฉลี่ยอยู่ได้ราว 2.5 ปี โดยพบที่อายุยืนสูงสุดถึง 4-5 ปี
เป็นปลาที่ปัจจุบันเพาะขยายพันธุ์ได้แล้วในที่เลี้ยง โดยปลาตัวผู้จะอมใข่และกระทั่งลูกปลาฟักเป็นตัว และพัฒนากลายมาเป็นลูกปลา ซึ่งพ่อปลาจะดูแลลูกปลาจนกว่าจะเติบโตอย่างแข็งแรงที่จะเอาตัวรอด จึงปล่อยไป แต่ปลาที่มีขายกันในตลาดปลาสวยงามส่วนใหญ่ ยังเป็นปลาที่จับมาจากแหล่งน้ำในธรรมชาติ
ปลาอมไข่ตาแดง

ปลาอมไข่ตาแดง (ชื่อวิทยาศาสตร์: "Sphaeramia nematoptera") เป็นปลาทะเลขนาดเล็กชนิดหนึ่ง ในวงศ์ปลาอมไข่ (Apogonidae)
เป็นปลาที่มีขนาดโตเต็มที่ประมาณ 5-6 เซนติเมตร โดยปกติแล้วจะพบในทะเลอันดามัน แต่ไม่พบในน่านน้ำไทย พบได้ตั้งแต่ฟิจิ, ฟิลิปปิน, หมู่เกาะริวกิว จนถึงเกรตแบร์ริเออร์รีฟ
เป็นปลาที่ไม่สามารถแยกเพศได้เมื่อมองจากลักษณะภายนอก นอกจากตัวเมียจะมีขนาดใหญ่กว่าตัวผู้เล็กน้อย 
เป็นปลาที่มีความสวยงามอีกชนิดหนึ่ง จึงนิยมเลี้ยงเป็นปลาสวยงาม ปัจจุบันสามารถเพาะขยายพันธุ์ในที่เลี้ยงได้แล้ว แต่ปลาที่มีขายกันอยู่มักเป็นปลาที่ถูกจับมาจากแหล่งธรรมชาติในฟิลิปปินส์และอินโดนีเซีย เป็นปลาที่เมื่อเทียบกับปลาอมไข่ครีบยาว ("Pterapogon kauderni") แล้ว ถือว่าเลี้ยงง่ายกว่ามาก เพราะราคาถูก และสามารถกินอาหารสำเร็จรูปได้แทบทุกตัว โดยเมื่อลูกปลาฟักออกจากไข่แล้ว พ่อปลาจะคายลูกออกจากปากทันที ลูกปลาแรกฟักจะมีชีวิตเหมือนแพลงก์ตอน และจะเริ่มกินอาหารได้เมื่อมีอายุเข้าวันที่ 2-3 วัน โดยกินโรติเฟอร์ในช่วงแรก
การแข็งตัวของเลือดผิดปกติ

การแข็งตัวของเลือดผิดปกติ  คือภาวะซึ่งมีความผิดปกติในการแข็งตัวของเลือด ทำให้ไม่เกิดกระบวนการการแข็งตัวของเลือดตามปกติ ทำให้ผู้ป่วยมีเลือดออกมากหรือนานกว่าปกติ ซึ่งอาจมีเลือดออกจากบาดแผลเล็กน้อย หรืออาจออกเองโดยไม่มีบาดแผลก็ได้
References.
<templatestyles src="Reflist/styles.css" />
การจับลิ่มของเลือด

การแข็งตัวของเลือด  คือกระบวนการซึ่งทำให้เลือดกลายเป็นลิ่มเลือด เป็นกลไกสำคัญของการห้ามเลือด ทำให้เกล็ดเลือดจับกับไฟบรินกลายเป็นลิ่มเลือด อุดรอยรั่วของหลอดเลือด ทำให้เลือดไม่ไหลออกจากหลอดเลือด หากมีความผิดปกติเกิดขึ้นกับกระบวนการนี้อาจทำให้เลือดไม่แข็งตัวอย่างที่ควรจะเป็น เกิดเลือดออกง่าย หรือเลือดแข็งตัวง่ายกว่าที่ควรจะเป็น เกิดลิ่มเลือดในหลอดเลือด
กระบวนการการแข็งตัวของเลือดเป็นกระบวนการที่มีการคงอยู่ในระบบพันธุกรรมสูงมาก สัตว์เลี้ยงลูกด้วยนมทุกชนิดมีกลไกการแข็งตัวของเลือดที่ได้รับการพัฒนาสูง กระบวนการนี้ประกอบขึ้นจากสองส่วนคือส่วนของเซลล์ (เกล็ดเลือด) และส่วนของโปรตีน (ปัจจัยการแข็งตัวของเลือด) ระบบการแข็งตัวของเลือดในมนุษย์ได้รับการศึกษาวิจัยอย่างมาก จึงเป็นที่เข้าใจมากที่สุด
กลไกการแข็งตัวของเลือดเริ่มต้นขึ้นแทบจะทันทีที่เกิดการบาดเจ็บต่อหลอดเลือด เกิดการเว้าแหว่งของผนังหลอดเลือด เมื่อเลือดได้สัมผัสกับโปรตีนที่อยู่นอกหลอดเลือด เช่น tissue factor ก็จะทำให้เกิดการเปลี่ยนแปลงของเกล็ดเลือดและไฟบริโนเจนซึ่งเป็นปัจจัยการแข็งตัวของเลือดตัวหนึ่ง เกล็ดเลือดจะมาจับที่จุดบาดเจ็บทันที เป็น"กระบวนการห้ามเลือดขั้นปฐมภูมิ" จากนั้น"กระบวนการห้ามเลือดขั้นทุติยภูมิ"ก็จะเริ่มขึ้นพร้อมๆ กัน โปรตีนต่างๆ ในเลือดที่รวมเรียกว่าปัจจัยการแข็งตัวของเลือดจะมีการกระตุ้นปฏิกิริยาอย่างเป็นลำดับและซับซ้อน จนสุดท้ายแล้วทำให้เกิดเส้นใยไฟบรินขึ้น ซึ่งจะเสริมความแข็งแรงของก้อนเกล็ดเลือดที่จับกันอยู่
ประวัติศาสตร์.
การเรียกชื่อ.
ที่ประชุมประจำปีของผู้เชี่ยวชาญเรื่องการแข็งตัวของเลือดได้ตกลงยอมรับการใช้ตัวเลขโรมันเป็นการตั้งชื่อสารในการแข็งตัวของเลือดตั้งแต่ ค.ศ. 1955 จากนั้นปี 1962 จึงยอมรับให้ใช้ตัวเลขในการตั้งชื่อสารปัจจัยแฟกเตอร์ 1-12 ที่ประชุมนี้ต่อมาได้กลายเป็นที่ประชุมนานาชาติว่าด้วยการเกิดลิ่มเลือดและการห้ามเลือด (International Committee on Thrombosis and Hemostasis, ICTH) จากนั้นการกำหนดชื่อด้วยตัวเลขถูกยกเลิกไปหลังจากมีการกำหนดชื่อแฟกเตอร์ 13 และเริ่มมีการตั้งชื่อโปรตีนที่เกี่ยวข้องกับการแข็งตัวของเลือดในรูปแบบอื่น เช่น Fletcher Factor, Fitzgerald Factor, prekallikrein, hight-molecular-weight kininogen เป็นต้น
แฟกเตอร์ 3 และแฟกเตอร์ 4 ไม่มีอยู่ เนื่องจากไม่เคยมีใครพบ thromboplastin แต่กลายเป็นว่าขั้นตอนนี้ประกอบด้วยแฟกเตอร์อื่นๆ อีก 10 ตัว ส่วน accelerin ต่อมาก็พบว่าเป็นแฟกเตอร์ 5 รูปแอกทีฟ
เขตกูลีกอโร

เขตกูลีกอโร  เป็นเขตในทิศตะวันตกของประเทศมาลี ครอบคลุมพื้นที่ทั้งหมด 90,120 กม.² เมืองหลวงคือ กูลีกอโร
ประวัติศาสตร์.
เขตกูลีกอโรในสมัยก่อนเคยเป็นที่ตั้งของจักรวรรดิที่ยิ่งใหญ่ คือ จักรวรรดิกานา, จักรวรรดิซอโซ และจักรวรรดิมาลี
ภูมิประเทศ.
เขตกูลีกอโรส่วนมากจะมีพื้นที่เป็นป่าและพื้นที่ชลประทาน แม่น้ำไนเจอร์ได้ตัดผ่านจากทางตะวันตกไปทางเหนือและลงมาที่ตะวันออกของเขต
ภูมิอากาศ.
ภูมิอากาศที่เขตกูลีกอโรมีความแห้งแล้งเป็นส่วนใหญ่ ฝนตกค่อนข้างน้อย แต่ฝนจะตกมากในช่วงเดือนกันยายน
ปริมาณน้ำฝน.
ในช่วงเดือนกันยายนจะมีปริมาณน้ำฝน 700-1,400 มิลลิเมตร
เศรษฐกิจ.
เกษตรกรรม.
เกษตรกรรมถือว่าเป็นฐานเศรษฐกิจที่สำคัญที่สุด ในช่วงฤดูฝนเศรษฐกิจทางเกษตรกรรมจะเน้นไปในทางปลูกมะม่วง, กล้วย และถั่วลิสง 
อุตสาหกรรม.
อุตสาหกรรมที่สร้างรายได้ให้แก่เขตกูลีกอโร เช่น
กลุ่มภาวะกล้ามเนื้อหัวใจขาดเลือดเฉียบพลัน

กลุ่มภาวะกล้ามเนื้อหัวใจขาดเลือดเฉียบพลัน หรือ กลุ่มอาการหลอดเลือดหัวใจเฉียบพลัน  หมายภึงกลุ่มของอาการใดๆ ที่เป็นผลจากการอุดตันของหลอดเลือดหัวใจ อาการที่ทำให้นึกถึงโรคกลุ่ม ACS ที่พบบ่อยที่สุดคืออาการเจ็บหน้าอกโดยเฉพาะอาการเจ็บเค้นหัวใจ ที่ร้าวไปยังแขนซ้ายหรือมุมกราม มีลักษณะปวดเหมือนถูกกดทับ และสัมพันธ์กับอาการคลื่นไส้ เหงื่อแตก ส่วนใหญ่เกิดจากโรคสำคัญๆ 3 อย่าง ได้แก่ โรคกล้ามเนื้อหัวใจตายเหตุขาดเลือดชนิดมีการยกของช่วง ST (STEMI) (30%), โรคกล้ามเนื้อหัวใจตายเหตุขาดเลือดชนิดไม่มีการยกของช่วง ST (NSTEMI) (25%) และอาการปวดเค้นไม่เสถียร (UA) (38%)
ดิเอโก มิลิโต

ดิเอโก อัลเบร์โต มิลิโต  เกิดเมื่อวันที่ 12 มิถุนายน ค.ศ. 1979 เป็นนักฟุตบอลชาว อาร์เจนตินา โดยเขาเล่นในตำแหน่ง กองหน้า มิลิโตเริ่มค้าแข้งตั้งแต่วัย 20 ปี โดยเริ่มค้าแข้งกับ ราซิ่ง สโมสรฟุตบอลประจำเมืองเกิดของตน เป็นสโมสรแรก และในทีมชาติเขาได้เล่นให้กับ ฟุตบอลทีมชาติอาร์เจนตินา ในชุดปัจจุบัน โดยเขาได้ลงเล่น 24 นัด ทำประตูไปได้ 4 ประตู เคยเล่นให้กับ อินเตอร์มิลาน ในเซเรียอา ประเทศอิตาลี ปี 2009-2014 เล่น 128 นัด ทำประตูไปได้ 62 ประตู และหลังจากโลดแล่นมานานเขาก็ได้กลับคืนสู่บ้านเกิด และกับต้นสังเกิดเดิม ราซิ่ง และลงเล่นอีกเพียง 3 ฤดูกาล เล่น 52 นัด ทำประตูได้ 18 ประตู ก่อนแขวนสตั๊ดไปในปี 2016 ด้วยวัย 35 ปี
ช่วงเอสที

ช่วง ST  เป็นส่วนหนึ่งของคลื่นไฟฟ้าหัวใจ อยู่ระหว่างกลุ่มคลื่น QRS กับคลื่น T ปกติกินระยะเวลาประมาณ 0.08 - 0.12 วินาที (80 - 120 มิลลิวินาที)
เป็นช่วงที่หัวใจห้องล่างกำลังคลายความเป็นขั้ว ปกติมีความสูงอยู่ในระดับไอโซอิเลกทริก
อิบัน กอร์โดบา

อิบัน รามิโร กอร์โดบา เซปุลเบดา  เกิดเมื่อวันที่ 11 สิงหาคม ค.ศ. 1976 เป็นนักฟุตบอลชาว โคลอมเบีย ปัจจุบันสังกัดอยู่กับ สโมสรฟุตบอลอินเตอร์มิลาน ใน เซเรียอา ประเทศอิตาลี โดยเขาได้เล่นในตำแหน่ง กองหลัง
ระดับสโมสร.
กอร์โดบาเปิดตัวกับทีมโคลอมเบียเซเรียบีเดปอร์ติโบ ริโอเนโกรในปี 1993 การแตะที่ยอดเยี่ยมของเขาทำให้เขาถูกย้ายไปยังแอตเลติโกนาซิอองนาลนักเเตะรุ่นใหญ่ของโคลอมเบียในปี 1996 เขาสร้างชื่อให้กับซานลอเรนโซในอาร์เจนตินาตั้งแต่ปี 1998 แต่เซ็นสัญญากับทีมอินเตอร์มิลานจากอิตาลีเขาถูกโอนย้ายช่วงฤดูหนาว มกราคม พ.ศ. 2543 ทำให้สโมสรต้องเสียเงิน 16 ล้านยูโร โดยปฏิเสธข้อเสนออื่นจากเรอัล มาดริดในการทำเช่นนั้น เขากลายเป็นแกนนำในแนวรับของอินเตอร์ มิลานมาหลายปี โดยสร้างความร่วมมือที่มีประสิทธิภาพสูงในแนวรับตรงกลางกับมาร์โก มาเตรัซซี่อาชีพอันยาวนานของเขาที่อินเตอร์ทำให้เขาได้รับการเสนอชื่อให้เป็นรองกัปตันทีมตามหลังฮาเวียร์ ซาเน็ตติด้วยเหตุนี้เขาจึงได้รับเกียรติในการชูถ้วยโคปปาอิตาเลียในปี 2548เมื่อซาเน็ตติไม่อยู่เนื่องจากมีส่วนร่วมในถ้วยคอนเฟเดอเรชันส์คัพกับอาร์เจนตินา
กิ่งจังหวัดของฮกไกโด

จังหวัดฮกไกโด เป็นจังหวัดที่มีพื้นที่กว้างที่สุดของญี่ปุ่น เพื่อเป็นการง่ายต่อการบริการงานธุรการทั่วไปแก่ประชาชน จึงจัดตั้ง 14 สำนักงานจังหวัด ที่เรียกว่า 支庁 (ชิโจ) หรือ กิ่งจังหวัด ใน 14 สำนักงานจังหวัดนี้จะแบ่งเป็นสำนักงานขนาดใหญ่ 9 แห่ง และสำนักงานทั่วไป 5 แห่ง ซึ่งผู้สูงอายุในฮกไกโดบางคน จะนิยมเขียนกิ่งจังหวัดในที่อยู่ว่า "คันไน (kannai)"
ประวัติ.
ประวัติความเป็นมาของกิ่งจังหวัดในฮกไกโดเรียงตามปี ค.ศ.
ราบีปราโซล

ราบีปราโซล  หรือ ราบีปราโซล โซเดียม มีชื่อทางการค้าว่า Pariet เป็นยาในกลุ่มยายับยั้งการหลั่งกรด เพื่อยับยั้งการหลั่งกรดในกระเพาะอาหาร ใช้รักษาโรคระบบทางเดินอาหาร หรือความผิดปกติของระบบทางเดินอาหาร เช่น โรคกระเพาะ โรคกรดไหลย้อน ภาวะกรดในกระเพาะอาหารมากเกินไป หรือ ใช้ร่วมกับยาอื่นเพื่อกำจัดแบคทีเรีย Helicobacter pylori ในกระเพาะอาหาร ผลิตโดย บริษัท Eisai จำกัด แห่งประเทศญี่ปุ่น
กลไกออกฤทธิ์.
กลไกการออกฤทธิ์ของยาราเบปราโซลคือยับยั้งการทำงานของเอนไซม์ H+/K+ ATPase (proton pump) ซึ่งอยู่ที่ในสมองส่วน parietal cell เอนไซม์ชนิดนี้จะผลิตกรดสู่ลูเมนในกระเพาะอาหาร การยับยั้งเอนไซม์จึงส่งผลต่อการยับยั้งการหลั่งกรด
การใช้ยา.
เป็นยาชนิดเม็ดใช้สำหรับรับประทาน การหยุดใช้ยาต้องปรึกษาแพทย์ผู้รักษาก่อน ไม่ควรแบ่งหรือเคี้ยวเม็ดยา ควรกลืนยาทั้งเม็ด
ในผู้จำเป็นต้องใช้ยาทั่วไปรับประทานวันละ 1 ครั้ง เป็นเวลา 4-8 สัปดาห์ ส่วนการใช้เพื่อรักษาแผลในกระเพาะอาหาร ควรใช้ยาหลังอาหารเช้า
การใช้ยาร่วมกับยาอื่น ๆ เพื่อกำจัดเชื้อHelicobacter pylori ในกระเพาะอาหาร รับประทานวันละ 2 ครั้ง หรือให้ใช้ยาตามที่ระบุไว้ในฉลาก
วงศ์ปลาดอกหมาก

"ระวังสับสนกับปลาวงศ์อื่น ดูที่: วงศ์ปลาแป้น"
วงศ์ปลาดอกหมาก  เป็นวงศ์ของปลากระดูกแข็งวงศ์หนึ่ง ในอันดับปลากะพง (Perciformes) ใช้ชื่อวิทยาศาสตร์ว่า Gerreidae 
เป็นปลาที่มีลำตัวแบนข้าง ดูผิวเผินคล้ายปลาในวงศ์ปลาแป้น (Leiognathidae) มีขนาดปานกลาง เกล็ดบนหัวเป็นแบบบางขอบเรียบ หรือเกล็ดสาก มีเหงือกเทียม ขอบของกระดูกพรีโอเพอร์เคิลเป็นหยักเล็กน้อย มีฟันบนขากรรไกร และเพดานปาก ไม่มีฟันเขี้ยว ปากยืดหดได้ มีสเกรีชีทที่ฐานครีบหลังและครีบก้น ครีบหลังมีตอนเดียว ครีบหางเว้าแบบส้อม ปกติอยู่เป็นฝูงในทะเลเขตร้อน ตั้งแต่ทะเลแคริเบียน, อเมริกาใต้ จนถึงเอเชีย แต่ก็อาจพบได้ในแหล่งน้ำกร่อยหรือน้ำจืด 
แบ่งออกได้ทั้งหมด 6 สกุล
ปลาดอกหมาก

"สำหรับปลาดอกหมากที่เป็นปลาน้ำจืด ดูที่: ปลาดอกหมาก (น้ำจืด)"
ปลาดอกหมาก  เป็นสกุลของปลากระดูกแข็งสกุลหนึ่ง ในวงศ์ปลาดอกหมาก (Gerreidae) ใช้ชื่อวิทยาศาสตร์ว่า 
"Gerres"
มีลำตัวสั้นป้อม แบนข้าง แลดูคล้ายปลาแป้น ต่างกันตรงที่มีเกล็ดใหญ่ไม่หลุดง่าย ส่วนท้ายทอยไม่มีกระดูกแข็งโผล่ บางชนิดมีก้านครีบหลังอันแรก ๆ ยาวเป็นเส้น ด้านหลังสีนํ้าตาลอมเทา ด้านข้างและท้องสีเงิน มักมีจุดสีเข้มเป็นดอกดวงเรียงลงมาจากหลังหลายแนว อาศัยอยู่รวมกันเป็นฝูง
เป็นปลาที่กระจายพันธุ์ตามชายฝั่งหรือปากแม่น้ำของมหาสมุทรแปซิฟิกและมหาสมุทรอินเดีย รวมถึงมหาสมุทรแอตแลนติก สามารถพบได้ในแหล่งน้ำกร่อยและน้ำจืด
จำแนกได้ดังนี้
ปลาดาบเงินใหญ่

ปลาดาบเงินใหญ่ (ชื่อวิทยาศาสตร์: "Trichiurus lepturus") ปลาทะเลชนิดหนึ่ง ในวงศ์ปลาดาบเงิน (Trichiuridae)
เป็นปลาที่มีลำตัวแบนเรียวยาว มีลักษณะคล้ายแถบริบบิ้น ไม่มีเกล็ด ปากล่างยื่นย่าวล้ำปากบน หางเรียวยาวปลายแหลม แผ่นปิดเหงือกมีปลายเป็นมุมแหลม ๆ อยู่แนวเดียวกับครีบอก ไม่มีครีบท้องและครีบหาง มีฟันแหลมคมเป็นเขี้ยวยาวโค้งออกมานอกปาก 
มีขนาดความยาวได้ถึง 2 เมตร น้ำหนักเต็มที่ได้ถึง 5 กิโลกรัม แต่ขนาดโดยเฉลี่ยทั่วไปประมาณ 40-50 เซนติเมตร มีอายุขัยโดยเฉลี่ย 15 ปี แพร่กระจายพันธุ์ทั่วไปในหลายพื้นที่ของโลก ในอ่าวไทยอยู่รวมกันเป็นฝูงตามชายฝั่งทะเลน้ำตื้นและปากแม่น้ำ กินอาหาร โดยไล่ล่าปลาและสัตว์น้ำขนาดเล็กกว่า
เป็นปลาที่นำมาแปรรูป เช่น ทำลูกชิ้น, ทำปลาเค็มและปลาแห้งเป็นอาหาร ในอาหารญี่ปุ่น ปลาดาบเงินใหญ่ยังนิยมนำมาทำซาชิมิ
ท่อลมอ่อน

ท่อลมอ่อน  คือภาวะซึ่งหลอดลมใหญ่ (ท่อลม) มีลักษณะอ่อนนิ่มกว่าปกติ เกิดจากความผิดปกติของกระดูกอ่อนที่ประกอบขึ้นเป็นหลอดลม หลอดลมที่อ่อนนิ่มกว่าปกติอาจตีบพับลงได้ง่าย โดยเฉพาะเมื่อมีความจำเป็นที่จะต้องมีอากาศไหลผ่านเป็นปริมาณมาก
เล็งกา (อัลบั้ม)

เล็งกา  เป็นอัลบั้มเปิดตัวของศิลปิน เล็งกา ออกจำหน่ายเมื่อวันที่ 23 กันยายน พ.ศ. 2551 ในสังกัตอีพิกเรเคิดส์ ถือเป็นอัลบั้มเดียวแรกของเล็งกาหลังจากแยกวงกับดีคอเดอร์ ริง โดยมีเพลงที่เป็นที่รู้จักและทำให้เธอมีชื่อเสียงโด่งดัง คือ "เดอะโชว์" และ "ทรับเบิลอิสอะเฟรนด์" นอกจากนี้อัลบั้มนี้ยังประสบความสำเร็จในบิลบอร์ด 200 ในอันดับ 142 และซิงเกิลเดอะโชว์ยังอยู่ในอันดับที่ 25 ของบิลบอร์ด Adult Pop Songs
การสร้าง.
เล็งกาเริ่มบันทึกเสียงอัลบั้มนี้ในมอนทรีออล ประเทศแคนาดา ก่อนที่จะเซ็นสัญญากับค่ายเพลงอีพิกเรเคิดส์ จากนั้นเธอก็ย้ายไปทำเพลงต่อในวูดสตอกและลอสแอนเจลิส ประเทศสหรัฐอเมริกา เธอได้ร่วมงานกับโปรดิวเซอร์ ไมก์ เอลิซอนโด และนักแต่งเพลง เดวิด แคมป์เบลล์ แต่งดนตรีและคุมวงเครื่องสาย 9 ชิ้น จนกลายมาเป็นส่วนหนึ่งของเพลง "ดอนต์เลตมีฟอล" ส่วนเพลง "เดอะโชว์" นักร้องโฟล์ก มิสซี ฮิกกินส์ มีส่วนร่วมร้องด้วย ศิลปินอีกคนที่ได้มาร่วมสร้างสีสันในอัลบั้ม คือ โฮวี เดย์ ที่ได้มาร่วมร้องเพลงกับเล็งกา และเล็งกามีส่วนร่วมในการเขียนทุกๆ เพลงในอัลบั้ม อีกทั้งยังเล่นเปียโน ไวบราโฟน และกลอกเคินสปีลอีกด้วย
คณะผู้สร้าง.
<templatestyles src="Div col/styles.css"/>
ความสำเร็จของอัลบั้ม.
อัลบั้มเล็งกาประสบความสำเร็จบนชาร์ตบิลบอร์ด 200 ในอันดับที่ 142 ขึ้นอยู่ในอันดับที่ 3 ใน Top Heatseekers และติดหนึ่งในร้อยของชาร์ต บิลบอร์ด European Top 100 Albums และซิงเกอร์เดอะโชว์ ยังขึ้นชาร์ตอยู่ในอันดับที่ 25 ของบิลบอร์ด Adult Pop Songs และติดหนึ่งในร้อย European Hot 100 Singles อัลบั้มนี้ถือเป็นอัลบั้มเปิดตัวที่ทำให้เล็งกามีชื่อเสียงอย่างมาก
เล็งกา (แก้ความกำกวม)

เล็งกา อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ปอซนัญ

ปอซนัญ ([ˈpɔznaɲ] ; ; , [ˈpoːzn̩] ; "Poyzn") เป็นเมืองที่ตั้งอยู่บน 2 ฝั่งของแม่น้ำวาร์ตา ตั้งอยู่ทางตะวันตก-ตอนกลางของประเทศโปแลนด์ มีประชากร 556,022 คน ในเดือนมิถุนายน ค.ศ. 2009 เป็นหนึ่งในเมืองที่เก่าแก่ที่สุดของโปแลนด์ มีความเจริญรุ่งเรืองสูงสุดในฐานะเป็นศูนย์กลางการค้าที่สำคัญของทวีปยุโรปในช่วงคริสต์ศตวรรษที่ 15-17 แต่เสื่อมโทรมลงเนื่องจากมหาสงครามเหนือ (ค.ศ. 1700-1721) ตกเป็นของปรัสเซียใน ค.ศ. 1793 และเป็นส่วนหนึ่งของดัชชีวอร์ซอในช่วง ค.ศ. 1807-1815 จากนั้นตกเป็นของปรัสเซียอีกครั้งและกลับมาเป็นของโปแลนด์ใน ค.ศ. 1918
ปัจจุบันปอซนัญเป็นเมืองใหญ่อันดับ 5 ของโปแลนด์ มีความสำคัญ เป็นศูนย์กลางการค้า อุตสาหกรรม และการศึกษา เป็นสถานที่จัดงานด้านการค้านานาชาติ เป็นหนึ่งในเมืองที่ใช้แข่งขันฟุตบอลยูโร 2012
คอร์ก (เมือง)

คอร์ก  เป็นเมืองใหญ่อันดับ 2 ของประเทศไอร์แลนด์ ตั้งอยู่ทางตะวันออกเฉียงใต้ของประเทศ ที่ปากแม่น้ำลี ตรงก้นอ่าวคอร์ก ห่างจากมหาสมุทรแอตแลนติก 24 กิโลเมตร มีประชากร 119,418 คน ในปี ค.ศ. 2011
แซ็ง-เดอนี

แซ็ง-เดอนี  เป็นเทศบาลของชานเมืองตอนเหนือของกรุงปารีส ประเทศฝรั่งเศส ตั้งอยู่ห่างจากศูนย์กลางของกรุงปารีส 9.4 กม. (5.8 ไมล์) มีโบสถ์ศิลปะกอทิก มหาวิหารแซ็ง-เดอนี ซึ่งมีที่ฝังพระศพของกษัตริย์ฝรั่งเศสหลายพระองค์ เช่น พระเจ้าหลุยส์ที่ 12 พระเจ้าอ็องรีที่ 2 พระเจ้าหลุยส์ที่ 13 พระเจ้าหลุยส์ที่ 16 รวมทั้งพระนางมารี อังตัวเนต
แซ็ง-เดอนีเป็นที่ตั้งของสนามกีฬาแห่งชาติ สตาดเดอฟร็องส์ ซึ่งสร้างไว้จัดการแข่งขันฟุตบอลโลก 1998
จังหวัดของประเทศเกาหลีใต้

เขตการปกครองระดับจังหวัด เป็นเขตการปกครองระดับแรกสุดของประเทศเกาหลีใต้ แบ่งออกเป็น 5 ประเภท ได้แก่ จังหวัด จังหวัดปกครองตนเองพิเศษ นครพิเศษ นครปกครองตนเองพิเศษ และมหานคร
ประเภท.
ผู้บริหารสูงสุดของจังหวัด คือ ผู้ว่าการจังหวัด ส่วนของนครพิเศษและมหานครจะเป็น นายกเทศมนตรี ซึ่งทั้งผู้ว่าการจังหวัดและนายกเทศมนตรีจะได้รับการเลือกตั้งในทุก ๆ สี่ปี
รายชื่อเขตการปกครองระดับจังหวัด.
 คังว็อน
โซล
อินช็อน
คย็องกี
ชุงช็องใต้
ชุงช็องเหนือ
แทจ็อน
คย็องซังเหนือ
ช็อนบุก
แทกู
อุลซัน
ปูซาน
คย็องซังใต้
ควังจู
เซจง
ช็อลลาใต้
เชจู
เกาหลีเหนือ 
ญี่ปุ่น ทะเลเหลือง(ทะเลตะวันตก) 
ช่องแคบเกาหลี<br>(ฝั่งตะวันตก) 
ช่องแคบเกาหลี<br>(ช่องแคบสึชิมะ) 
ทะเลญี่ปุ่น<br>(ทะเลตะวันออก) 
จังหวัดอ้างสิทธิ์.
ประเทศเกาหลีใต้อ้างสิทธิ์จังหวัด 5 จังหวัดที่อยู่ในพื้นที่ของประเทศเกาหลีเหนือ จังหวัดอ้างสิทธิ์เหล่านี้บริหารจัดการโดยคณะกรรมการ 5 จังหวัดภาคเหนือเกาหลี (เกาหลี: ) โดยจังหวัดทั้งห้านี้ยึดอาณาเขตในสมัยที่ญี่ปุ่นปกครองเกาหลี และแตกต่างจากจังหวัดของประเทศเกาหลีเหนือในปัจจุบัน
เกาะอูเซอด็อม

อูเซอด็อม ([ˈuːzədɔm]) หรือ อุซนัม ([ˈuznam]) เป็นเกาะในทะเลบอลติก ของประเทศโปแลนด์และเยอรมนี ตั้งอยู่ระหว่างซาเลชเชซีงสกีลากูนกับอ่าวพอเมอเรเนียน เกาะส่วนใหญ่อยู่ในเขตฟอร์พ็อมเมิร์น-ไกรฟส์วัลท์ของรัฐเมคเลินบวร์ค-ฟอร์พ็อมเมิร์น ยกเว้นส่วนตะวันออกที่เป็นเมืองชฟีนออุยช์แช ที่เป็นของโปแลนด์ พื้นที่รวมของเกาะคือ 445 ตร.กม. (เยอรมนี 373 ตร.กม. และ โปแลนด์ 72 ตร.กม.) ประชากรมี 76,500 คน (เยอรมนี 31,500 คน และโปแลนด์ 45,000 คน)
เนื่องจากเกาะนี้ได้รับแสงอาทิตย์เฉลี่ยรายปีที่ 1906 ชั่วโมง ทำให้อูเซอด็อมเป็นภูมิภาคที่ได้รับแสงแดดมากที่สุดทั้งในประเทศเยอมนีและโปแลนด์ และเป็นหนึ่งในเกาะที่ได้รับแสงแดดมากที่สุดในทะเลบอลติก ทำให้มีชื่อเล่นว่า "เกาะดวงอาทิตย์"
ชฟีนออุยช์แช

ชฟีนออุยช์แช ([ɕfinɔˈujɕt͡ɕɛ] ; , [ˌsviːnəˈmʏndə]; ; ทั้งหมดหมายถึง "ปาก [แม่น้ำ] ชฟีนา"; #เปลี่ยนทาง) เป็นเมืองและท่าเรือในทะเลบอลติกในซาเลชเชซีงสกีลากูน ตั้งอยู่ทางตะวันตกเฉียงเหนือสุดของประเทศโปแลนด์ เมืองมีประชากร 41,100 คน ในปี ค.ศ. 2006
แม้ว่าจะมีประชากรน้อย แต่ชฟีนออุยช์แชเป็นเมืองที่ขนาดใหญ่ตามพื้นที่เป็นอันดับ 9 ของประเทศ
เกล็ดเลือดมาก

ภาวะเกล็ดเลือดมาก หรือ เกล็ดเลือดสูง  คือภาวะซึ่งในเลือดมีปริมาณเกล็ดเลือดมากกว่าปกติ อาจเป็นชนิดปฐมภูมิ (เกิดจากที่ไขกระดูกสร้างเกล็ดเลือดมากผิดปกติโดยไม่มีเหตุกระตุ้น เป็นโรคไขกระดูกเจริญผิดปกติอย่างหนึ่ง) หรือเป็นการตอบสนองต่อภาวะที่กระตุ้นให้ไขกระดูกสร้างเกล็ดเลือดมากขึ้น (ทุติยภูมิ) ส่วนใหญ่ไม่ทำให้ผู้ป่วยมีอาการใดๆ แต่อาจเพิ่มโอกาสเกิดลิ่มเลือดได้ในผู้ป่วยบางประเภท
แม่น้ำโอเดอร์

แม่น้ำโอเดอร์ , แม่น้ำออดรา (เช็ก, ซอร์เบียตอนล่าง และ) หรือ แม่น้ำวุตรา  เป็นแม่น้ำในยุโรปตอนกลาง ถือเป็นแม่น้ำที่มีความยาวเป็นอันดับสองของประเทศโปแลนด์ และมีความยาวมากเป็นอันดับสามในชายแดนประเทศเดียวกัน เป็นรองเพียงแม่น้ำวิสวาและแม่น้ำวาร์ตา ต้นน้ำเกิดจากเทือกเขาทางตะวันออกของประเทศเช็กเกีย ไหลไปทางเหนือผ่านด้านตะวันตกของประเทศโปแลนด์ มีแม่น้ำไนเซอไหลมารวมด้วยใกล้เมืองฟรังค์ฟวร์ทอันแดร์โอเดอร์ จากนั้นไหลขึ้นไปทางเหนือเป็นเส้นเขตแดนระหว่างประเทศโปแลนด์กับประเทศเยอรมนีที่มีความยาว ก่อนไหลลงไปที่ทะเลบอลติก แม่น้ำมีความยาว 854 กิโลเมตร
แควสำคัญทางฝั่งซ้ายของแม่น้ำได้แก่ แม่น้ำนีซา แม่น้ำคาชาวาบูเบอร์ และแม่น้ำไนเซอ และแควสำคัญทางฝั่งขวาคือแม่น้ำวาร์ตา
ภาษาฮีรีโมตู

ภาษาฮีรีโมตู (Hiri Motu) มีอีกชื่อว่า โปลีเซโมตู (Police Motu) หรือ พิดจินโมตู (Pidgin Motu) หรือเรียกสั้น ๆ ว่า ฮีรี (Hiri) เป็นภาษาในประเทศปาปัวนิวกินีที่มีผู้พูดในพื้นที่รอบพอร์ตมอร์สบี (เมืองหลวงประเทศปาปัวนิวกินี) 
ภาษานี้เป็นรูปแบบที่ง่ายของภาษาโมตู ไม่เป็นทั้งภาษาพิดจินและภาษาลูกผสม โดยมีลักษณะของภาษาทั้งสองแบบ ความแตกต่างลักษณะทางสัทวิทยาและไวยากรณ์ ทำให้ผู้พูดภาษาฮีรีโมตูและภาษาโมตูเข้าใจกันได้ยาก แม้จะมีรากศัพท์คล้ายกัน และมีพื้นฐานของตระกูลภาษาออสโตรนีเซียน
การใช้งานภาษาฮีรีโมตูลดลงเรื่อย ๆ แม้แต่ในบริเวณที่ภาษานี้เคยเป็นภาษากลาง และแทนที่ด้วยภาษาตอกปีซินและภาษาอังกฤษเป็นเวลาหลายปี ภาษานี้ก็รับการยอมรับตามกฎหมายบางส่วน
ควังจู

ควังจู (ชื่ออย่างเป็นทางการ มหานครควังจู;  เป็นเมืองใหญ่เป็นอันดับที่ 6 ของประเทศเกาหลีใต้ มีฐานะเป็นมหานครขึ้นโดยตรงกับกระทรวงมหาดไทย เมืองควังจูเคยเป็นเมืองหลวงของจังหวัดจอลลาใต้ จนกระทั่งศาลากลางจังหวัดได้ย้ายไปยังหมู่บ้านนามัค ในเมืองชนบทมูอัน ในปี 2548
ควัง (광, ฮันจา 光) หมายถึง "แสงสว่าง" และ จู (주, ฮันจา 州) หมายถึง "จังหวัด" พื้นที่ทิวทัศน์ที่สวยงามในพื้นที่รอบนอกของเมืองเป็นแหล่งกำเนิดของคาซา (gasa) ซึ่งเป็นรูปแบบกวีดั้งเดิมของเกาหลี พื้นที่ของเมืองตั้งอยู่ใจกลางพื้นที่เพาะปลูกของภูมิภาคช็อลลา โดยเมืองมีชื่อเสียงเรื่องความอุดมสมบูรณ์และมีอาหารเกาหลีหลายอย่าง
บุคคลที่มีชื่อเสียง
• จินวุค คิม สมาชิกนักร้องวง BUS
อุลซัน

อุลซัน (เกาหลี: ; อาร์อาร์: "Ulsan") หรือชื่อทางการว่า มหานครอุลซัน เป็นเมืองที่ใหญ่เป็นอันดับที่ 7 ของประเทศเกาหลีใต้ มีประชากรประมาณ 1.1 ล้านคน ตั้งอยู่ทางตะวันออกเฉียงใต้ของประเทศ ทางใต้ติดกับปูซาน ทางเหนือติดกับคย็องจู และทางตะวันออกติดกับทะเลญี่ปุ่น
อุลซันเป็นเมืองอุตสาหกรรมของเกาหลีใต้ โดยเขตอุตสาหกรรมอุลซันเป็นที่อยู่ของบริษัทประกอบรถยนต์ที่ใหญ่ที่สุดในโลกคือ บริษัทฮุนไดมอเตอร์, บริษัทต่อเรือที่ใหญ่ที่สุดในโลกซึ่งดำเนินการโดยกลุ่มอุตสาหกรรมหนักฮุนได และอุตสาหกรรมการกลั่นน้ำมันที่ใหญ่ติดอันดับโลกมีดำเนินการโดยเอสเคเอเนอร์จี มีกำลังการกลั่น 840,000 บาร์เรลต่อวัน ในปี 2553 อุลซันมีผลิตภัณฑ์มวลรวมในประเทศ (GRDP) 67,506 ดอลลาร์สหรัฐ ซึ่งสูงที่สุดในเกาหลีใต้
วงศ์ปลาแป้น

ปลาแป้น (วงศ์: Leiognathidae) เป็นปลาทะเลกระดูกแข็งวงศ์หนึ่ง ใช้ชื่อวิทยาศาสตร์ว่า Leiognathidae ในอันดับปลากะพง (Perciformes)
เป็นปลาขนาดเล็ก ลำตัวค่อนข้างสั้น มีเกล็ดแบบสาก ปากเล็กยืดหดได้มากจนดูคล้ายเป็นท่อ ครีบหลังมีอันเดียวมีก้านครีบแข็ง 8-11 ก้าน ครีบก้นมีก้านครีบแข็ง 3-5 ครีบหางเว้า 
มีพฤติกรรมอยู่รวมกันเป็นฝูงในชายฝั่งใกล้แหล่งน้ำกร่อยหรือน้ำจืด พบทั้งหมด 3 สกุล 24 ชนิด เป็นปลาเศรษฐกิจ
ปลาแป้นเขี้ยว

ปลาแป้นเขี้ยว (ชื่อวิทยาศาสตร์: "Gazza minuta") เป็นปลาทะเลชนิดหนึ่ง ในวงศ์ปลาแป้น (Leiognathidae)
มีลำตัวป้อมสั้นเป็นสีขาวเงิน ด้านข้างแบน นัยน์ตาโต ปากมีขนาดเล็ก ปากสามารถยืดหดได้คล้ายปลาแบบทั่ว ๆ ไป มีฟันเขี้ยวตรงบริเวณริมฝีปากบนและล่าง บริเวณลำตัวมีเกล็ดเล็กแต่ส่วนหัวและครีบใต้หูไม่มีเกล็ด ครีบหลังมีก้านครีบแข็งแล้วต่อด้วยก้านครีบอ่อนเช่นเดียวกับครีบก้น ครีบหางเว้าแฉกเข้าด้านใน ส่วนบนของลำตัวจะมีลายเส้นสีน้ำตาลทองและมีรอยแต้มสีแดงและสีน้ำเงิน บริเวณครีบอกครีบก้นจะมีแถบสีเหลืองอยู่ตรงบริเวณตอนส่วนหน้าของครีบ 
จัดเป็นปลาขนาดเล็กมีความยาวประมาณ 6-12 เซนติเมตร พบใหญ่สุดถึง 21 เซนติเมตร พบกระจายพันธุ์อยู่ตามแถบชายฝั่งหรือปากแม่น้ำ เป็นปลาที่กินสัตว์น้ำขนาดเล็กรวมถึงสัตว์ไม่มีกระดูกสันหลังเป็นอาหาร
พบกระจายพันธุ์อย่างกว้างขวางตั้งแต่ทะเลแดง, แอฟริกาตะวันออก, หมู่เกาะริวกิว และออสเตรเลีย ในน่านน้ำไทยพบได้ที่ฝั่งอ่าวไทยและทะเลอันดามัน เช่น บางปะกง, ชลบุรี, สมุทรปราการ, ภูเก็ต, ระนอง, พังงา เป็นต้น
เป็นปลาที่มักถูกทำเป็นปลาเป็ด คือ ปลาป่นสำหรับทำอาหารสัตว์
ลูซียู

ลูซีมาร์ เฟเรย์รา ดา ซิลวา  หรือ ลูซียู (เกิดเมื่อวันที่ 8 พฤษภาคม ค.ศ. 1978) เป็นนักฟุตบอลชาวบราซิล ปัจจุบันเล่นให้กับบราซีลีเย็งซี โดยเขาเล่นในตำแหน่งกองหลังและบางครั้งเขายังเล่นเป็นเซ็นเตอร์แบ็กได้อีก ด้วยพละกำลังและความแข็งแกร่งของเขาจึงสามารถป้องกันและสกัดบอลจากคู่ต่อสู้ได้เป็นอย่างดี
การติดทีมชาติ.
ลูซียูติดทีมชาติในวัย 22 ปี ซึ่งตรงกับใน ค.ศ. 2000 เขาเล่นในตำแหน่งกองหลังเหมือนเดิม โดยใน ค.ศ. 2006 เขาได้สวมปลอกแขนกัปตันทีมฟุตบอลทีมชาติบราซิล แล้วจากนั้นใน ค.ศ. 2011 เขาประกาศตนว่าจะยกเล่นการรับใช้ทีมชาติ แต่เขายังจะค้าแข้งกับสโมสรที่เขาเล่นให้อยู่ต่อไป โดยผลงานทีมชาตินั้น ลูซียูติดทีมชาติ 105 นัด ทำประตูไปได้ 4 ประตู
วัลเตร์ ซามูเอล

วัลเตร์ อาเดรียน ลูคัน ซามวยล์  เกิดเมื่อวันที่ 23 มีนาคม ค.ศ. 1978 เป็นนักฟุตบอลชาว อาร์เจนตินา ปัจจุบันเล่นให้กับ สโมสรฟุตบอลอินเตอร์มิลาน ใน เซเรียอา ประเทศอิตาลี และ ฟุตบอลทีมชาติอาร์เจนตินา ในชุดปัจจุบัน โดยเล่นในตำแหน่ง กองหลัง กับ เซ็นเตอร์แบ็ก
แหล่งข้อมูลอื่น.
ริการ์โด กาบริเอล อัลบาเรซ

รีการ์โด กาเบรียล อัลบาเรซ  เกิดเมื่อวันที่ 18 เมษายน ค.ศ. 1988 เป็นนักฟุตบอลชาว อาร์เจนตินา ปัจจุบันเล่นให้กับ สโมสรฟุตบอลซันเดอร์แลนด์ ในพรีเมียร์ลีก โดยยืมตัวจาก สโมสรฟุตบอลอินเตอร์มิลาน ในเซเรียอา ประเทศอิตาลีและ ฟุตบอลทีมชาติอาร์เจนตินา ในชุดปัจจุบัน โดยเขาเล่นในตำแหน่งกองกลาง แนวรุก
อาโรน

อาโรน (ศัพท์ศาสนายูดาห์และศาสนาคริสต์) หรือ ฮารูน (ศัพท์ศาสนาอิสลาม) ("Ahărōn"; "Hārūn") เป็นพี่ชายของโมเสส และเป็นผู้เผยพระวจนะของพระยาห์เวห์ ได้ปฏิบัติหน้าที่เป็นปุโรหิตประจำเผ่าเลวี และเป็นมหาปุโรหิตองค์แรกของวงศ์วานอิสราเอล เมื่อโมเสสยังศึกษาอยู่ในราชสำนักอียิปต์จนกระทั่งลี้ภัยไปอยู่มีเดียน อาโรนกับมีเรียมพี่สาวยังอาศัยอยู่กับญาติที่ภาคตะวันออกของอียิปต์และเริ่มมีชื่อเสียงมากจากการใช้วาทศิลป์ เมื่อคราวที่โมเสสขอให้ฟาโรห์ปล่อยตัวชาวอิสราเอลจากการเป็นเชลย อาโรนก็ได้ทำหน้าที่เป็นนบี (โฆษก) ให้กับพี่ชายของตนเมื่อต้องพูดกับชาวอิสราเอลและเจรจากับฟาโรห์ ไม่ปรากฏหลักฐานแน่ชัดนักว่าอาโรนมีชีวิตอยู่เมื่อใด แต่คาดว่าราว 1600 ถึง 1200 ก่อนคริสต์ศักราช
ในอิสลามเรียกว่า นบีฮารูน ("ผู้เผยพระวจนะอาโรน") ถูกอัลลอฮ์แต่งตั้งเป็นนบีเพื่อช่วยพูดแทนนบีมูซา ("ผู้เผยพระวจนะโมเสส") ที่เผยแพร่ศาสนาต่อฟาโรห์ เพราะนบีมูซาเป็นชายที่พูดไม่ชัด
ลอรา แบรนิแกน

ลอร่า แบรนิแกน (อังกฤษ:Laura Branigan) (3 กรกฎาคม 1952 - 26 สิงหาคม 2004) เป็นนักร้องชาวอเมริกันแต่งเพลงและนักแสดง เธอเป็นที่รู้จักดีที่สุดและโด่งดังมากในปี 1982 เพลงติดอันดับยอดฮิตของเธอ Top 10 " Solitaire " ยังสนับสนุนเพลงเพื่อภาพเคลื่อนไหวที่โดดเด่นและโทรทัศน์เพลงประกอบ ได้แก่ รางวัลชนะเลิศแกรมมี่และสถาบันการศึกษา Flashdance (1983), Ghostbusters ซาวด์แทร็ก (1984), และ Baywatch (1994) รวมทั้งเพลง "Self Control" ที่ถูกนำไปใช้ในเกม (GTA Vice City) ผลงานเพลงที่โด่งดังที่เธอขับร้องเอง คือเพลง "Power Of Love" เป็นการโชว์พลังเสียงของเธออย่างแท้จริง
ลอร่าเสียชีวิตลงที่บ้านของเธอในเมือง East Quogue ในมหานครนิวยอร์ก เมื่อวันที่ 26 สิงหาคม ค.ศ. 2004, ด้วยอาการเส้นเลือดในสมองแตก
ปลาแป้นแก้วรังกา

ปลาแป้นแก้วรังกา (ชื่อวิทยาศาสตร์: "Parambassis ranga") เป็นปลาน้ำจืดชนิดหนึ่ง ในวงศ์ปลาแป้นแก้ว (Ambassidae) ในอันดับปลากะพง (Perciformes)
จัดเป็นปลาขนาดเล็ก มีลำตัวโปร่งแสงเหมือนปลาชนิดอื่น ๆ ในสกุลเดียวกัน 
จัดเป็นปลาล่าเหยื่อขนาดเล็ก ขนาดโดยเฉลี่ย 3-4 เซนติเมตร พบใหญ่เต็มที่ 8 เซนติเมตร กินอาหารจำพวก สัตว์น้ำและแมลงขนาดเล็ก อาศัยหากินเป็นฝูงในบริเวณกลางน้ำ 
พบกระจายพันธุ์ตั้งแต่อนุทวีปอินเดีย, เอเชียอาคเนย์ จนถึงประเทศญี่ปุ่น ในประเทศไทยพบได้เฉพาะแม่น้ำสาละวิน อันเป็นพรมแดนติดกับประเทศพม่า
นิยมเลี้ยงเป็นปลาสวยงาม โดยอาจมีการฉีดสีเข้าไปในตัวปลาทำให้เกิดเป็นสีสันต่าง ๆ เช่น เหลือง, แดง, น้ำเงิน, ส้ม เป็นต้น
สุชาดา เช็คลีย์

สุชาดา เช็คลีย์ (เกิด 28 สิงหาคม พ.ศ. 2541) ชื่อเล่น ดาด้า เป็นนักแสดงหญิงลูกครึ่งไทย-อังกฤษ เริ่มเข้าสู่วงการตั้งแต่ปี พ.ศ. 2546 และมีผลงานทางการแสดงที่ทำให้ทุกคนได้รู้จักก็คือ ภาพยนตร์อิงประวัติศาสตร์เรื่อง “ตำนานสมเด็จพระนเรศวรฯ” ในภาคที่ 1 และ 2 ในบทของ “มณีจันทร์” (วัยเด็ก) และมีผลงานการแสดงออกมาอย่างต่อเนื่อง เช่น บอดี้การ์ดแดดเดียว, ผีเสื้อและดอกไม้, บาปรักทะเลฝัน เป็นต้น
ประวัติ.
สุชาดา เช็คลีย์ ชื่อเล่น ดาด้า เกิดวันที่ 28 สิงหาคม พ.ศ. 2541 จังหวัดจันทบุรี ประเทศไทย เป็นบุตรคนโตจากทั้งหมดสองคนของปีเตอร์ ดาร์เรน เช็คลีย์ ชาวอังกฤษ กับดารารัตน์ เช็คลีย์ ส่วนน้องชายอายุห่างกัน 9 ปี คือ เจอรัลด์ สมาร์ท เช็คลีย์ (ชื่อเล่น สมาร์ท) เข้ารับการศึกษาระดับอนุบาลจากโรงเรียนตังเอ็ง ระดับประถมศึกษาปีที่ 1-5 จากโรงเรียนพระหฤทัยคอนแวนต์ ระดับประถมศึกษาปีที่ 6 จนถึงระดับมัธยมศึกษาจากโรงเรียนสตรีมารดาพิทักษ์ สายวิทย์-คณิต จบการศึกษาจากคณะนิติศาสตร์ มหาวิทยาลัยธรรมศาสตร์ ในโครงการรับนักเรียนกิจกรรมจิตอาสาและประชาธิปไตย (รับตรง) เคยแสดงละครร่วมกับ อิน ณัฐนิชา เชิดชูบุพการี รุ่นราวคราวเดียวกัน
ชีวิตส่วนตัว.
สุชาดา สมรสกับแฟนหนุ่มนอกวงการ คือ นายแพทย์ โกลิศ ศิริวัฒนา แพทย์ศัลยกรรมทั่วไปสังกัดโรงพยาบาลค่ายสมเด็จพระนเรศวรมหาราช
ผลงาน.
ภาพยนตร์.
ปี 2548 
ปี 2550
มณีจันทร์(วัยเด็ก) คู่กับ ปรัชฌา สนั่นวัฒนานนท์
ภาพลักษณ์.
ปี 2558 5 อับดับ ดาราเด็กยิ่งโต ยิ่งสวย -ดาราวาไรตี้โพล
ช่อง 2 ได้อับดับ 5
ระบบแพร่สัญญาณเกาหลี

เคบีเอส หรือ ระบบแพร่สัญญาณเกาหลี (เกาหลี: ; ฮันจา: ; อาร์อาร์: "Han-guk Bangsong Gongsa"; เอ็มอาร์: "Han’guk Pangsong Kongsa") เป็นเครือข่ายวิทยุโทรทัศน์ของเกาหลีใต้ ก่อตั้งขึ้นเมื่อปี พ.ศ. 2470 และเป็นเครือข่ายที่ใหญ่ที่สุดในสี่สถานีชั้นนำของประเทศเกาหลีใต้
ประวัติ.
เคบีเอส เริ่มต้นก่อตั้งเป็น สถานีแพร่สัญญาณคย็องซ็อง (เจโอดีเค) ซึ่งก่อตั้งโดยรัฐบาลของญี่ปุ่นในเกาหลี เมื่อวันที่ 16 กุมภาพันธ์ พ.ศ. 2470 นี่คือสถานีวิทยุแห่งที่สองที่เริ่มใช้รหัสที่ใช้อ้างถึงตัวผู้พูดในการสื่อสารทางวิทยุ HLKA ในปี พ.ศ. 2490 ภายหลังการก่อตั้งสาธารณรัฐเกาหลี ก็ใช้สัญญาณว่า HL ของสหภาพโทรคมนาคมระหว่างประเทศ ภายหลังจากการทำการกระจายเสียงไปทั่วประเทศ สถานีวิทยุก็ได้เปลี่ยนชื่อเป็น สถานีแพร่สัญญาณกลางโซล เมื่อปี 2491 การออกอากาศทางโทรทัศน์ของ สถานีแพร่สัญญาณโซล ทีวี (เคบีเอส ทีวี) ได้เริ่มออกอากาศตั้งแต่ปี พ.ศ. 2504 สถานะของสถานีเคบีเอสจากที่เป็นของรัฐบาลเป็นองค์การกระจายเสียงและแพร่ภาพสาธารณะ ตั้งแต่วันที่ 3 มีนาคม พ.ศ. 2516 สำนักงานใหญ่ของเคบีเอสที่ยออิโด เริ่มทำการก่อสร้างในปี พ.ศ. 2519 ในปี พ.ศ. 2522 สถานีวิทยุเคบีเอสเริ่มออกอากาศผ่านระบบคลื่นเอฟเอ็ม แตกต่างจากองค์การกระจายเสียงและแพร่ภาพที่อื่นซึ่งไม่มีการรับโฆษณา นอกเหนือจากค่าธรรมเนียมทางโทรทัศน์ รายได้ของช่องเคบีเอสก็มาจากการโฆษณา โดยเคบีเอสเริ่มรับโฆษณาตั้งแต่ปี 2523 จากการรวบรวมสถานีกระจายเสียงเอกชนซึ่งมีขนาดเล็กกว่าจากความอิสระในการตัดสินใจของรัฐบาล ชอน ดูฮวาน จากการยับยั้งเสรีภาพในการสื่อสาร ภายหลังจากการยุบรวมกับบริษัทกระจายเสียงทงยัง (ทีบีซี) ซึ่งส่วนหนึ่งในปัจจุบันเป็น เจทีบีซี และ ระบบแพร่สัญญาณดง-เอ (ดีบีเอส) เคบีเอสได้ปล่อย เคบีเอส เรดิโอ 2 (เอเอ็ม/เอฟเอ็ม) และสถานีโทรทัศน์ เคบีเอส ทีวี 2 ในปี พ.ศ. 2523 เช่นเดียวกับ เคบีเอสทีวี 3 และ เอฟเอ็มเพื่อการศึกษา ในปี พ.ศ. 2524 ในวันที่ 27 ธันวาคม พ.ศ. 2523 เคบีเอส ทีวี 3 และเอฟเอ็มเพื่อการศึกษาได้แยกออกจาก เคบีเอส ไปในชื่อที่ว่า ระบบแพร่สัญญาณเพื่อการศึกษา (อีบีเอส) ภายหลังจากการปรับปรุงใหม่เป็นระบบการจัดเก็บค่าธรรมเนียมในปี พ.ศ. 2537 ช่อง เคบีเอส 1 ก็ไม่มีการแสดงโฆษณาอีก
โครงสร้าง.
เคบีเอสเป็น 'สื่อสาธารณะ' โดยกฎหมายจะได้รับเงินอุดหนุนจากรัฐบาลเกาหลีใต้แต่รัฐบาลไม่สามารถควบคุมได้ โดยดำเนินการเป็นอิสระ ดังเช่นที่กล่าวไว้ในรัฐธรรมนูญของเกาหลีใต้ โดยประธานของเคบีเอสจะได้รับการแนะนำโดยบอร์ดบริหารเสนอให้แก่ประธานาธิบดีเกาหลีใต้ พรรคการเมืองในเกาหลีใต้มีสิทธิที่จะมีชื่อเป็นสมาชิกบอร์ดบริหารของช่องเคบีเอส ตั้งแต่ประธานาธิบดีเกาหลีใต้โดยปกติมีอำนาจเหนือสมาชิกของพรรคการเมือง โดยประธานของเคบีเอสนั้นจะถูกพิจารณาและถูกกำหนดโดยประธานาธิบดีเกาหลีใต้ นี่คือขั้นตอนที่ทำให้เกิดความกังวลในการเข้าแทรกแซงทางการเมืองในการบริหารจัดการเคบีเอส และนำไปสู่ความคิดที่หลากหลายในระบบปัจจุบันว่าควรที่จะมีการปรับปรุงใหม่
ประมาณ 37.8% ของรายได้มาจากการเก็บค่าธรรมเนียม ขณะที่ 47.6% มาจากการขายเวลาโฆษณา สำหรับรายการระดับชาติหรือของรัฐบาล อย่างเช่น บริการวิทยุนานาชาติ (เคบีเอส เวิลด์ เรดิโอ)และบริการทางวิทยุสำหรับผู้พิการ โดยเคบีเอสได้รับเงินอุดหนุนจากรัฐบาลเกาหลีใต้
ช่องรายการต่าง ๆ.
เคเบิลและโทรทัศน์ผ่านดาวเทียม (เคบีเอส เอ็น).
นี่เป็นสี่ช่องที่ดำเนินการโดยระบบเคเบิลและดาวเทียมโดยผู้ประกอบการในเกาหลีใต้ มีผู้ประกอบการเคเบิลในประเทศเกาหลีใต้มากกว่า 100 ราย และสกายไลฟ์เป็นผู้ให้บริการโทรทัศน์ดาวเทียมแต่เพียงผู้เดียว ทั้งสี่ช่องนี้ดำเนินการโดยเคบีเอส เอ็น ซึ่งเป็นบริษัทลูกของเคบีเอส
นครเซจง

เซจง (ฮันกึล: 세종, ฮันจา:) ชื่ออย่างเป็นทางการ นครปกครองตนเองพิเศษเซจง (ฮันกึล: 세종특별자치시, ฮันจา:) ชื่อเดิม ยงกี (연기,) เป็นเมืองหลวงโดยพฤตินัยทางฝ่ายบริหารของเกาหลีใต้ ในช่วงต้นปี พ.ศ. 2550 รัฐบาลเกาหลีใต้ ได้สร้างเขตบริหารพิเศษขึ้นที่ส่วนหนึ่งของจังหวัดชุงช็องใต้ ใกล้กับ แทจ็อน โดยได้ย้าย 9 กระทรวงและหน่วยงานราชการระดับชาติ 4 แห่งมาจากโซล เมืองหลวงแห่งใหม่นี้ได้ทำพิธีเปิดอย่างเป็นทางการเมือวันที่ 2 กรกฎาคม พ.ศ. 2555 ส่วนหน่วยงานของรัฐบาลอีก 36 แห่ง ได้ย้ายมาที่เมืองเซจงในปี 2558
ชื่อ.
เซจง เป็นพระนามของ พระเจ้าเซจงมหาราช แห่ง ราชวงศ์โชซ็อน เป็นพระบิดาแห่งอักษรฮันกึล
ในอดีตพื้นที่ตั้งของเมืองเซจง คือ ย็อนกี (연기,)
ประวัติ.
ต้นปี พ.ศ. 2550 รัฐบาลแห่งสาธารณรัฐเกาหลีได้จัดสนใจที่จะสร้างเขตปกครองพิเศษซึ่งจะใช้เป็นที่ตั้งของ 9 กระทรวงและหน่วยงานราชการระดับชาติ 4 แห่งซึ่งปัจจุบันตั้งอยู่ที่โซล ออกจากส่วนของจังหวัดชุงช็องใต้และจังหวัดชุงช็องเหนือ ใกล้กับเมืองแทจอน โดยเขตใหม่นี้มีชื่อว่า นครปกครองตนเองพิเศษเซจง (세종특별자치시, 世宗特別自治市) แผนการที่จะสร้างเมืองนี้เกิดขึ้นหลังจากล้มเหลวของอดีตประธานาธิบดีโน มูฮยอนที่จะย้ายเมืองหลวงจากโซลมายังภูมิภาคแถบนี้ เมืองนี้ตั้งชื่อเป็นเกียรติแด่พระเจ้าเซจงมหาราช บิดาแห่งอักษรเกาหลี มีการวางแผนคาดการณ์ไว้ว่าในอนาคตเมืองนี้จะมีประชากร 500,000 คน
แผนการสร้างเมืองนี้ส่งผลให้เกิดการโต้เถียงกันอย่างมากในสภาแห่งชาติ ในเดือนกันยายน 2552 นายกรัฐมนตรีจอง อุนจันแสดงความคิดเห็นว่าแผนที่จะสร้างเมืองเซจงเป็นเมืองหลวงของฝ่ายบริหารนั้น "ไม่ก่อให้เกิดประสิทธิภาพในเชิงนโยบายจากมุมมองของนักเศรษฐศาสตร์" ในเวลาต่อมาจองได้วิจารณ์เพิ่มเติมอีกว่าแผนการสร้างเมืองเซจงถือเป็นการรวมหัวกันแสวงหาประโยชน์ระหว่างกลุ่มทุนก่อสร้างกับนักการเมือง โดยเสนอว่า "เพียงแต่ในการพิจารณาเพื่อให้รวบรวมคะแนนโหวตได้มากขึ้นเท่านั้น" สิ่งนี้นำไปสู่การเรียกร้องให้ปรับปรุงแผนใหม่ โดยมีผู้เรียกร้องทั้งจากนักวิชาการอาวุโสหลายคน นักการเมืองรวมไปถึงอดีตนายกรัฐมนตรีอีก 3 คน กึม ชังโฮ นักวิจัยอาวุโสในทีมของสถาบันวิจัยเกาหลีเพื่อการปกครองส่วนท้องถิ่น ได้หมายเหตุว่า แผนดั้งเดิมนั้นได้รับบทวิจารณ์อย่างน่าสนใจว่า ในเมืองนี้จะมีข้าราชการและลูกจ้างของรัฐบาลนับหมื่นคนที่จะแยกกับครอบครัวของตน ซึ่งการให้หน่วยงานของรัฐยังอยู่ที่โซลจะเป็นผลดีเช่น มีสิ่งอำนวยความสะดวก และมีโอกาสทางการศึกษาที่มากกว่า ด้วยเหตุที่แยกกันอยู่กับครอบครัวนั้น เมืองเซจงจะมีประสบการณ์เป็นปรากฏการณ์เหมือนเห็ดมีพิษ มีบาร์ ไนต์คลับ และอื่นๆ เกิดขึ้นตลอดทั้งคืน เพราะฉะนั้นรัฐบาลควรศึกษาการสร้างเมืองเซจงอย่างพอเหมาะพอควร พรรคการเมืองแห่งชาติ (พรรคเซนูรี) มีแผนที่จะช่วยบรรเทาความขัดแย้งภายในและหาแรงสนับสนุนจากภูมิภาคชุงชองสำหรับแผนของรัฐบาลใหม่ในการพัฒนาเซจงให้เป็นศูนย์กลางแห่งการศึกษา วิทยาศาสตร์ และธุรกิจ
เมืองเซจงเปิดอย่างเป็นทางการเมื่อวันที่ 2 กรกฎาคม พ.ศ. 2555 โดยมีกำหนดย้าย 36 หน่วยงานมาภายในปี พ.ศ. 2558
พิมศิริ ศิริแก้ว

ร้อยโทหญิง พิมศิริ ศิริแก้ว ชื่อเล่น แต้ว เป็นนักกีฬายกน้ำหนักทีมชาติไทย เจ้าของเหรียญเงินยกน้ำหนัก รุ่นน้อยกว่า 58 กิโลกรัม ในการแข่งขันโอลิมปิกฤดูร้อน 2012 ณ กรุงลอนดอน ประเทศอังกฤษ และการแข่งขันโอลิมปิกฤดูร้อน 2016 ณ กรุงรีโอเดจาเนโร ประเทศบราซิล
พิมศิริ เกิดเมื่อวันที่ 25 เมษายน พ.ศ. 2533 ที่อำเภอมัญจาคีรี จังหวัดขอนแก่น เป็นบุตรของคำปุ่น และอมรรัตน์ ศิริแก้ว ในวัยเด็กเข้าศึกษาที่โรงเรียนบ้านเขวา และโรงเรียนมัญจาศึกษา ต่อมาเข้าศึกษาต่อที่โรงเรียนกีฬาจังหวัดชลบุรี และสถาบันการพลศึกษา วิทยาเขตชลบุรี ตามลำดับ แต่เดิมเธอเริ่มเล่นกีฬาด้วยการเป็นนักวิ่งระยะสั้น กระทั่งว่าที่ร้อยตรีศักดิ์ชัย ธิตะจารี เห็นแววจึงเรียกมาทดสอบเป็นนักยกน้ำหนัก
เส้นทางอาชีพ.
พิมศิริ ติดทีมชาติครั้งแรกเมื่อปี พ.ศ. 2549 
พ.ศ. 2551 เธอได้รับเหรียญทอง จากการแข่งขันยกน้ำหนักเยาวชนชิงชนะเลิศแห่งโลก รุ่นน้อยกว่า 58 กิโลมกรัม ปีถัดมาด้วยวัย 19 ปี เธอเข้าร่วมการแข่งขันยกน้ำหนักชิงชนะเลิศแห่งโลกเป็นครั้งแรก และได้อันดับที่ 5 จากรายการนี้ ปีเดียวกันพิมศิริคว้าอันดับที่ 2 ในการแข่งขันซีเกมส์ ที่ประเทศลาว โดยพ่ายนักย้กน้ำหนักจากอินโดนีเซีย 
ปี พ.ศ. 2554 พิมศิริลงแข่งในรายการยกน้ำหนักชิงชนะเลิศแห่งประเทศไทย โดยต้องปะทะกับคู่แข่งอย่างประภาวดี เจริญรัตนธารากุล ที่เพิ่งออกจากแคมป์เก็บตัวทีมชาติ ผลปรากฏว่าพิมศิริสามารถคว้าเหรียญทองได้ และทำลายสถิติประเทศไทยท่าคลีนแอนด์เจิร์ก และน้ำหนักรวม ของวันดี คำเอี่ยม ลงได้ที่น้ำหนัก 136 และ 237 กิโลกรัมตามลำดับ ปลายปีเดียวกันเธอเข้าร่วมการแข่งขันยกน้ำหนักชิงชนะเลิศแห่งโลก และได้รับเหรียญรางวัลเป็นครั้งแรก คือเหรียญทองแดง
ในปี พ.ศ. 2555 พิมศิริ เป็น 1 ใน 4 นักยกน้ำหนักหญิงไทย ที่เข้าร่วมการแข่งขันกีฬาโอลิมปิกฤดูร้อน 2012 ในการยกท่าสแตตซ์ เธอทำผลงานได้ไม่ดีนัก ยกติดเพียงครั้งเดียวคือในครั้งแรก ที่น้ำหนัก 100 กิโลกรัม เป็นอันดับ 10 จากผู้เข้าแข่งขันทั้งหมด แต่ในท่าคลีนแอนด์เจิร์ก เธอสามารถยกได้ถึง 136 กิโลกรัม ทำให้ขยับขึ้นมาเป็นอันดับสอง และคว้าเหรียญเงินในที่สุด โดยถือเป็นเหรียญรางวัลแรกของไทยในการแข่งขันครั้งนี้ หลังเสร็จสิ้นการแข่งขันกีฬาโอลิมปิก พิมศิริทำผลงานได้ไม่ดีหนักในรายหารถัดมา โดยคว้าเหรียญทองแดง ในการแข่งขันกีฬามหาวิทยาลัยโลก พ.ศ. 2556 พร้อมกับมีอาการบาดเจ็บที่กล้ามเนื้อ หลังจากนั้นพิมศิริได้ย้ายขึ้นไปทำการแข่งขันในรุ่นน้อยกว่า 63 กิโลกรัม และคว้าเหรียญทองในการแข่งขันซีเกมส์ 2013 
ถัดมาในปี พ.ศ. 2557 พิมศิริสามารถทำลายสถิติประเทศไทย ท่าคลีนแอนด์เจิร์กของปวีณา ทองสุก ลงได้ในการแข่งขันยกน้ำหนักชิงชนะเลิศแห่งประเทศไทย โดยยกได้ 143 กฺโลกรัม แม้เธอจะสามารถทำสถิติได้ดีขึ้น แต่ในการแข่งขันระดับนานาชาติ พิมศิริยังไม่สามารถสร้างผลงานที่ดีได้ โดยเธอไม่สามารถคว้าเหรียญรางวัลใดๆได้จากการแข่งขันเอเชียนเกมส์ 2014 และยกน้ำหนักชิงชนะเลิศแห่งโลก โดยได้เพียงอันดับ 5 จากทั้งสองรายการ
สถิติการแข่งขัน.
พิมศิริมีสถิติการแข่งขันยกน้ำหนักดังนี้
กิ่งจังหวัดโซราจิ

กิ่งจังหวัดโซราจิ  เป็น 1 ใน 14 กิ่งจังหวัดของฮกไกโด จัดตั้งขึ้นในปี ค.ศ. 1897
ประวัติศาสตร์.
ประวัติความเป็นมาของกิ่งจังหวัดโซราจิเรียงตามปี ค.ศ.
เทศบาล.
 <imagemap>
Image:Labeled administrative map of Hokkaido prefecture.svg
<imagemap>
Image:Labeled administrative map of Hokkaido prefecture.svg
 เทศบาลในกิ่งจังหวัดโซราจิ<templatestyles src="Hlist/styles.css"/>* 1. เมืองอูราอูซุ
 ภาพที่สามารถคลิกได้
กิ่งจังหวัดอิชิการิ

กิ่งจังหวัดอิชิการิ  เป็น 1 ใน 14 กิ่งจังหวัดของฮกไกโด จัดตั้งขึ้นในปี ค.ศ. 1897 เดิมชื่อ "กิ่งจังหวัดซัปโปโระ" แต่เปลี่ยนชื่อมาเป็น "กิ่งจังหวัดอิชิการิ" ในปี ค.ศ. 1922
ประวัติศาสตร์.
ประวัติความเป็นมาของกิ่งจังหวัดอิชิการิ เรียงตามปี ค.ศ.
ภูมิศาสตร์.
 <imagemap>
Image:Labeled administrative map of Hokkaido prefecture.svg
<imagemap>
Image:Labeled administrative map of Hokkaido prefecture.svg
 เทศบาลในกิ่งจังหวัดอิชิการิ8. หมู่บ้านชินชินตสึ ภาพที่สามารถคลิกได้
กิ่งจังหวัดอิบูริ

กิ่งจังหวัดอิบูริ  เป็น 1 ใน 14 กิ่งจังหวัดของฮกไกโด จัดตั้งขึ้นในปี ค.ศ. 1897
ประวัติศาสตร์.
ประวัติความเป็นมาของกิ่งจังหวัดอิบูริ เรียงตามปี ค.ศ.
ภูมิศาสตร์.
ตั้งอยู่ในตอนกลางทางใต้ของฮกไกโด มีความยาวราว จากตะวันออกถึงตะวันตก และ จากเหนือถึงใต้ กิ่งจังหวัดอิบูริครอบคลุมพื้นที่กว่า ฝั่งทางทิศตะวันตกอยู่ติดกับกิ่งจังหวัดโอชิมะ กิ่งจังหวัดชิริเบชิ และกิ่งจังหวัดอิชิการิ ฝั่งทางเหนือติดกับกิ่งจังหวัดโซราจิและกิ่งจังหวัดคามิกาวะ ทางด้านตะวันออกติดกับกิ่งจังหวัดฮิดากะ โดยกิ่งจังหวัดอิบูริมีชายฝั่งยาว ติดกับมหาสมุทรแปซิฟิก
เทศบาล.
 <imagemap>
Image:Labeled administrative map of Hokkaido prefecture.svg
<imagemap>
Image:Labeled administrative map of Hokkaido prefecture.svg
 เทศบาลในกิ่งจังหวัดอิบูริ ภาพที่สามารถคลิกได้
กิ่งจังหวัดฮิดากะ

กิ่งจังหวัดฮิดากะ  เป็น 1 ใน 14 กิ่งจังหวัดของฮกไกโด จัดตั้งขึ้นในปี ค.ศ. 1897
ประวัติศาสตร์.
ประวัติความเป็นมาของกิ่งจังหวัดฮิดากะ เรียงตามปี ค.ศ.
เทศบาล.
กิ่งจังหวัดฮิดากะไม่มีเทศบาลนคร แต่ประกอบด้วย 7 เทศบาลเมืองใน 6 อำเภอ
 <imagemap>
Image:Labeled administrative map of Hokkaido prefecture.svg
<imagemap>
Image:Labeled administrative map of Hokkaido prefecture.svg
 เทศบาลในกิ่งจังหวัดฮิดากะ ภาพที่สามารถคลิกได้
การประกาศข่าวดี

การประกาศข่าวดี (ศัพท์คาทอลิก) หรือ การประกาศข่าวประเสริฐ (ศัพท์โปรเตสแตนต์)  คือการเผยแพร่พระวรสารหรือประกาศข่าวดีตามความเชื่อของคริสต์ศาสนิกชนว่าพระเยซูเป็นพระเจ้าผู้มารับสภาพมนุษย์และถูกตรึงกางเขนจนสิ้นพระชนม์ เพื่อไถ่มนุษย์ผู้เชื่อจากบาป หลังจากนั้น 3 วัน ก็ทรงคืนพระชนม์แล้วเสด็จขึ้นสวรรค์ คริสต์ศาสนิกชนเชื่อว่าผู้เชื่อข่าวดีนี้จะถูกไถ่จากบาปทันทีและได้ขึ้นสวรรค์หลังจากเสียชีวิต จนถึงการพิพากษาครั้งสุดท้ายก็จะได้รับบำเหน็จจากพระเจ้า
การประกาศข่าวดีถือเป็นพันธกิจสำคัญที่พระเยซูฝากไว้แก่สาวกของพระองค์ก่อนจะเสด็จขึ้นสวรรค์ ดังปรากฏในพระวรสารนักบุญมัทธิวว่า
"ท่านทั้งหลายจงออกไปและนำชนทุกชาติมาเป็นสาวกของเรา จงบัพติศมาพวกเขาในพระนามของพระบิดา พระบุตร และพระวิญญาณบริสุทธิ์"
ผู้อุทิศตนทำงานประกาศข่าวดีเรียกว่า ผู้ประกาศข่าวดี (ศัพท์โรมันคาทอลิก) หรือ ผู้ประกาศข่าวประเสริฐ (ศัพท์โปรเตสแตนต์) 
นิรุกติศาสตร์ของคำ.
คำว่า ผู้ประกาศข่าวดี มีที่มาจากคำว่า "evangelist" ซึ่งเป็นคำที่มีต้นกำเนิดในภาษากรีกโบราณคำว่า (อ่านว่า "เอว-อัง-เก-ลิ-ออน") ซึ่งต่อมาถูกนำมาใช้ในภาษาละตินว่า "evangelium" คำกรีกว่า มีความหมายดั้งเดิมว่า "เรานำข่าวประเสริฐมาบอก" โดยคำว่า แปลว่า "ประเสริฐ" ส่วนคำว่า เป็นคำกริยาบุรุษที่ 1 แปลว่า "เรานำสารมาบอก" ซึ่งต่อมาถูกนำมาใช้เรียกเทวทูต ซึ่งในภาษาอังกฤษเรียกว่า "angel" อันมีความหมายดั้งเดิมว่าเป็นผู้ประกาศพระวรสารของพระเจ้านั่นเอง